Pare nisu problem - InfoVranjske\nPredsednik opštine kaže da će za program jubilarne 25. po redu manifestacije biti izdvojeno onoliko koliko treba. Na drugoj strani, opozicija negoduje\n„Vlasinsko leto“, predtakmičenje trubačkih orkestara jugoistočne Srbije za finale u Guči, održaće se od 8. do 11. jula ove godine u Surdulici i na Vlasini. Direktor programa Surduličkog kulturnog centra (SKC) Ljubiša RISTIĆ najavljuje bogat kulturno-umetnički i zabavni program, predsednik Surdulice Novica TONČEV kaže da će za jubilarno dvadese peto „Vlasinsko leto“ biti „izdvojeno onoliko para koliko treba“, a lokalna opozicija misli da je ova kulturno-turistička manifestacija dovedena do besmisli, te da je postala parada šunda i kiča. No, svako ima pravo na svoje mišljenje.\nLjubiša RISTIĆ, direktor SKC kaže da je bio u organizacionom odboru od osnivanja „Vlasinskog leta“ i seća se kada je na prvom učestvovalo svega šest orkestara.\n– Prošle godine je učestvovalo 46 orkestara, a do sada se za ovogodišnju manifestaciju prijavilo oko 40 trubačkih orkestara: pionirskih, juniorskih i seniorskih, iz Surdulice, Vranja, Vladičinog Hana, Leskovca, Grdelice… Među njima su i oni koji se svake godine vrate iz Guče kao pobednici i nadam se da će takva tradicija biti nastavljena – kaže Ristić i ističe da se sa „Vlasinskog leta“ u Guču direktno plasira pet seniorskih orkestara, a šest idu u baraž, odnosno polufinale Sabora.\nOrganizatori su i ove godine pokušali da izboksuju veću kvotu za plasman orkestara u Guču; u tome su indirektno i uspeli, jer u finale Sabora ne ide 20, već 16 orkestara, od kojih, kao što smo već rekli, pet direktno.\nNovica TONČEV, predsednik Surdulice ističe da finansije za organizaciju nisu problem.\n– Za program jubilarne 25. po redu manifestacije „Vlasinsko leto“ izdvojićemo onoliko koliko treba, da bi ona bila uspešna. Ova tradicionalna manifestacija koja traje četiri dana i ove godine će biti održavana u Surdulici i na Vlasini i od ključnog je značaja za razvoj turizma na Vlasini i u ovom delu Srbije – kaže TONČEV.\nMeđutim, koliko tačno novca treba za ovogodišnje „Vlasinsko leto“, ne zna ni direktor SKC.\n– Znam da programski deo košta oko 8.000 evra, ali tu nisu uračunati smeštaj i nagrade za pobednike. Veliki deo sredstava dobili smo od naših sponzora – Vlasinskih hidro-elektrana, Knaufa, Koka kole i Rubina iz Kruševca – kaže RISTIĆ.\nPredsednik Surdulice tvrdi da novac koji je izdvojen iz budžeta za ovu organizaciju neće ići na račun siromašnih, poljoprivrednika, učenika i investicija.\n– Svi lokali u Surdulici će u vreme održavanja „Vlasinskog leta“ biti puni i Surdulica će samo imati koristi od toga – kaže TONČEV.\nKada je o programu ovogodišnjeg „Vlasinskog leta“ reč, Ristić kaže da će biti za svakog po nešto.\n– Četrvrtak i petak, 8. i 9. juli, namenjeni su duhovnoj muzici i predstavljanju narodnog stvaralaštva juga Srbije, a predviđene su izložbe slika, knjiga, proizvoda od meda i narodnih rukotvorina u centru Surdulice, kao i revijalni nastupi prošlogodišnjih pobednika. Za četvrtak je od osam uveče predviđeno veče duhovne i tradicionalne muzike u porti Crkve Svetog Djorđa. Nastupiće etno sastav „Vetrovi sa Balkana“ i solista Maja Ivanović, a u 10 na pozornici u centru grada je revijalni nastup pobednika „Vlasinskog leta 2009“. U petak u 11 sati počinje svečano otvaranje – ulica „Odjeka surduličke trube“. Surdulica će tog dana imati izložbe slika, knjiga, fotografija, eko hrane, meda i proizvoda od meda sa prodajnim i štandovima sponzora. Istog dana je i veče folklora i narodne muzike na kojem će nastupiti Kulturno umetnička društva iz Radoviša (Makedonija), Bosanskog Šamca i Dervente (BiH), Vladičinog Hana i Surdulice, a nastupiće i pevač Čeda Marković – najavljuje RISTIĆ.\nPrema programu, u subotu, 10. jula na Vlasini će se održati takmičenje u pripremanju riblje čorbe „Vlasinski kotlić“ i kulturno-umetnički program sa folklorom, trubačima i izvođačima narodnih pesama tokom celog dana. Uveče će u Surdulici nastupiti ansambl KUD „Kolo“ iz Beograda, folk pevač Željko Samardžić, a održaće se i takmičenje mladih trubačkih orkestara sa proglašenjem pobednika.\nGlavni hepening – takmičenje seniorskih trubačkih orkestara i proglašenje pobednika i onih koji nastavljaju takmičenje u Guči, predviđen je za nedelju, 11. jula.\n– Pre finalne večeri, u nedelju, će sa Vlasine, od devet do 11, biti emitovana „Žikina šarenica“, što je još jedna činjenica da radimo na razvoju turizma i promociji ovog bisera Srbije – kaže Novica TONČEV.\nSa predsednikom se slaže i organizator Ristić, koji očekuje veći broj posetilaca nego prošle godine, kada ih je, po njegovim rečima, bilo više od 15.000. Poslednjeg dana će na Vlasini, pored „Šarenice“, biti održana i „džipijada“ sa stotinak posada, kao i takmičenje ribolovaca „Vlasinska udica“.\n– Ove godine ćemo po prvi put na Vlasinskom jezeru u manifestaciju uključiti i jedriličare. Oni će sigurno privući pažnju posetilaca, a i njima Vlasina pruža idealne uslove za pripreme – kaže Ristić.\nFinalno veče za plasman u Guču je i najposećenije. Euforija i dobra atmosfera, koju samouki majstori trube sa juga Srbije šire, nikada ne izostaju. Uvek ima i onih koji nezadovoljni odlaze sa „Vlasinskog leta“, ali pamte se samo pobednici. Predsednik Surdulice ima veoma visoko mišljenje o trubačima, ali i o organizacionim mogućnostima.\n– Ako uzmemo u obzir da se na predtakmičenju trubača za Guču ovde takmiči više od 40, a Zlatibor ima svega pet orkestara, onda je jasno zašto kažem da ćemo uložiti onoliko koliko je potrebno za „Vlasinsko leto“. Trudićemo se da Guča više ne bude prvo mesto koje ljudima pada na pamet kada se pomene truba i trubački sabor, jer Surdulica i Vlasina zaslužuju epitet trubačkog kraja – kaže TONČEV.\nDRAGAN STEVANOVIĆ, NARODNI POSLANIK SRS\nOVO JE OČEKIVANO\n– Vlasinsko leto je, u suštinskom i kulturološkom smislu, potpuno obesmišljeno i pretvoreno u „Zvezde granda“, a ne u manifestaciju koja treba da kandiduje polovinu orkestara za finale u Guči. Dok smo mi bili na vlasti pokušali smo tome da damo drugačiju dimenziju kroz likovne i kulturne kolonije, dovodili smo orkestre iz Francuske i drugih evropskih zemalja… Ali, obzirom na strukturu i karakter današnje vlasti u Surdulici, ovakvo „Vlasinsko leto“ je sasvim očekivano. Iako ne znam koliko su sredstava izdvojili, ne sumnjam da će pored kičerajskog karaktera, neko izvući i komercijalni karakter, odnosno finansijsku dobit.\nSLAVOLjUB STAJKOVIĆ, NARODNI POSLANIK DS\n– Kulturno-turistička manifestacija „Vlasinsko leto“ je sve, samo ne kulturna i turistička. Umesto da od te manifestacije, koja ima četvrt veka dugu tradiciju, Surdulica profitira, imaće samo gubitke. U poslednjih nekoliko godina ona niže promašaje i nikako nije pandan Guči i slilčnim manifestacijama, već naginje na šund, kič i primitivizam. Nije to slučaj samo sa aktuelnom vlašću, već se organizacija manifestacije otaljava godinama unazad. Aktuelni predsednik dodatno srozava manifestaciju, jer će ove godine „dobru organizaciju“ začiniti i razrovani centar grada, gde se održavala manifestacija. To je još jedan korak ka bizarnosti i obezvređivanju „Vlasinskog leta“, jer su radovi na tim ulicama mogli da se završe, ili odlože.


Sport - Radnički doveo sedmo pojačanje u zimskom prelaznom roku - Vesti iz Kragujevca i Šumadije - Pressek.rs\nSport Utorak, 25. januar 2022.\nMarko Gajić (29) novi je igrač kragujevačkog Radničkog. Gajić je sedmi igrač u toku zimskog prelaznog roka koji je zadužio dres Kragujevčana.\nPre njega dres Radničkog zadužili su Nikola Kovačević, potom mladi defanzivac Marko Janković, kao i dvojica doskorašnjih igrača lazarevačke Kolubare Ljubiša Pecelj i Miloš Milisavljević. Takođe, za Crvene su potpisali i Nikola Andrić, kao i Vojo Ubiparip.\nMarko Gajić, nekadašnji defanzivac beogradskog Voždovca i ljubljanske Olimpije, igra na mestu štopera.\nOvaj stameni, 190 centimetara visoki štoper, koji je zabeležio i jedan nastup u dresu reprezentacije Srbije, predstavljaće još jedno značajno pojačanje u poslednjoj liniji ekipe sa „Čika Dače”. Kao igrač sa preko sto superligaških utakmica u nogama, Gajić bi mogao da bude značajan oslonac odbrane kragujevačkog tima u nastavku prvenstvene trke.\nOvaj štoper može se pohvaliti i jednim nastupom u dresu sa grbom Srbije tokom američke turneje „Orlova” početkom prošle godine.\n- Radnički je odlično organizovan klub sa velikom tradicijom, koji ne zaslužuje trenutni plasman na tabeli. Nadam se da ćemo na krilima naših vernih navijača uspeti da sačuvamo superligaški status, a ja ću se potruditi da svojim igrama na terenu dam određeni doprinos ispunjenju tog cilja, istakao je Gajić neposredno nakon parafiranja saradnje sa kragujevačkim superligašem.\nInače, Radnički je ovu sezonu počeo sa 31 igračem, a zbog povreda u jednom trenutku imao je i 4 golmana. Sudeći po statistici na sajtu Super lige, samo 5 igrača nije dobilo priliku u prvom delu sezone. Radnički je poslednji na tabeli sa 16 bodova.


Klix.ba: Političari u BiH ignorišu upozorenja iz Brisela – EU-Monitoring.ba\nKlix.ba: Političari u BiH ignorišu upozorenja iz Brisela\nTekst objavljen na portalu klix.ba, 05.12.2018., LINK\nPredstavnici Inicijative za monitoring evropskih integracija BiH sastali su se jučer u Briselu sa Cristianom Danom Predom, izvjestiocem Evropskog parlamenta (EP) za BiH.\n“Izvjestilac Evropskog parlamenta je potcrtao da je pasivnost političkih aktera u BiH kada su u pitanju EU integracije dovela do toga da EU naprosto nema sagovornike u BiH. Parlamentarni odbor za stabilizaciju i pridruživanje, koji je trebao biti ključna tačka u komunikaciji evropskih i domaćih parlamentaraca, i dalje ne funkcioniše”, navodi Inicijativa za monitoring evropskih integracija BiH u saopćenju za javnost.\n“Upozoravao sam ih da su evropski izbori naredne godine, te da im izmiče i posljednja prilika da Evropski parlament i Evropska komisija učine nešto pozitivno za BiH u ovom sazivu. Međutim, ne vidimo nikakvu reakciju na to upozorenje kazao je Preda, navodi se u saopćenju.


Suzbijanje odraslih formi komaraca: KOMBINOVANI TRETMAN SA ZEMLJE I IZ VAZDUHA (VIDEO) - GLAS OPOVA1\nOpovo, 22. avgust 2020;\nNakon mesec dana, na teritoriji Opštine Opovo sproveden je još jedan kombinovani tretman suzbijanja odraslih formi komaraca sa zemlje i iz vazduha. U međuvremenu izvršeno je suzbijanje kućnih formi komaraca u kotlarnicama javnih ustanova i podrumima stambenih zgrada, a u okviru priprema za današnju akciju, postavljanjem klopki odrađen je monitoring larvi, odraslih formi komaraca i determinacije invazivnih vrsta u svim naseljenim mestima.\nKao i prethodni put inspektorka za zaštitu životne sredine Opštinske uprave Opovo Marina Mitrović izvršila je nadzor punjenja sredstava za suzbijanje komarca na aerodromu aero kluba u Smederevu, kao i u vozilima za tretiranje sa zemlje.\nAkcija je počela sinhronizovano u kasnim popodnevnim satima kada su bili najidealniji meteo uslovi, a sve pod kontrolom inspekcijskih službi Opštinske uprave Opovo.\nNa mestu događaja bio je i predsednik opštine Miloš Markov i njegova zamenica Ankica Simin Damjanov, a Markov je tom prilikom izjavio da lokalna samouprava prati trend populacije komaraca i shodno sa rezultatima preduzima stručni nadzor i akcije.\n„Nakon tačno mesec dana ponovo se vrši tretman odraslih formi komaraca, u ptanju je kombinovani tretman koji podrazumeva tretman i iz vazduha i sa zemlje. Ono što je dobro jeste da se u istom trenutku vrši tretman u sva četiri mesta naše opštine sa četiri vozila, tako da će efekti biti veći, odnosno imaćemo manju populaciju odraslih formi komaraca u narednom periodu. To se pokazalo dobro i u prethodnom periodu kada se vršio tretman, pa ponavljamo i ovaj put i nadamo se da će rezultati biti zadovoljavajući i u interesu naših građana“, rekao je Markov.\nAvion firme Aerosystem je zaprašivao iz vazduha, dok su četiri vozila Eko-san Plus tretirala komarce sa zemlje.


Obilježeno 175 godina Srpske čitaonice - BIGportal.ba\n24 Septembra, 2020 24 Septembra, 2020 038\nNovosadska Gradska biblioteka obilježila je danas 175 godina od osnivanja Srpske čitaonice, na čijoj je tradiciji nastala, kao i 65 godina od osnivanja Dječjeg odjeljenja.\nPredsjednik Skupštine grada Jelena Marinković Radomirović istakla je da je Gradska biblioteka oduvijek bila središte kulturnog i umjetničkog razvoja Novog Sada.\n“Tokom 175 godina postojanja, Gradska biblioteka izrasla je u središte kulturnog i umetničkog razvoja zajednice, čuvara kulturne baštine i ustanovu koja i danas pomaže u oblikovanju kulturnog identiteta grada”, rekla je Radomirovićeva na novosadskom Trgu Republike, gdje je danas upriličena svečana akademija povodom ovih jubileja.\nIstičući da je osnivanje brojnih važnih ustanova kulture, poput Srpske čitaonice, doprinijelo tome da ovaj grad bude nadaleko poznat kao “Srpska Atina”, Radomirovićeva je dodala da su Novom Sadu dodate još dvije prestižne titule – Omladinska prijestonica Evrope i Evropska prijestonica kulture.\nDirektor Gradske biblioteke Dragan Kojić rekao je da je biblioteka, kao najstarija ustanova kulture, nastojala tokom svog dugogodišnjeg postojanja da kvalitetom usluga koje pruža okupi što više korisnika oko svojih programskih aktivnosti.\nOn je istakao značaj grada Novog Sada za ostvarene dobre rezultate Biblioteke u prethodnom periodu.\nSrpska čitaonica osnovana je 19 godina prije nego što će Matica srpska biti preseljena iz Budimpešte u Novi Sad, davne 1845. godine.\nTokom Svečane akademije, prvi put su uručene povelje za životno djelo, priznanje za pojedince, koji su cijeli vijek posvetili knjizi, biblioteci i lijepoj riječi.\nPovelje su uručene Desanki Stamatović, šefu Katedre za bibliotekarstvo i informatiku Filološkog fakulteta u Beogradu, akademiku Miru Vuksanoviću, književniku, te pokretaču i uredniku antologije “Deset vekova srpske književnosti” i Lazi Čurčiću, jednom od najistaknutijih bibliotekara u Biblioteci Matice srpske.\nPolicija traga za napadačem, nema povrijeđenih\nErdogan ne prestaje


Lalatović pred AZ Alkmar: Sanjamo plasman u Ligu Evrope, verujem u igrače\nNovosađani se nadaju pobedi\n17.08.2016. 14:53h 27.11.2016. 19:14h\nTrener fudbalera Vojvodine Nenad Lalatović poručio je da veoma respektuje AZ Alkmar, ali da svi u klubu veruju u iznenađenje i prvi plasman u grupnu fazu Ligu Evrope.\n"AZ Alkmar nije ista ekipa kao prošle sezone, sada su su mnogo kvalitetniji i bolji. Igraju napadački fudbal i krasi ih velika brzina na bočnim pozicijama, pa ukoliko im se ostavi prostor mogu da naprave velike probleme svakome. Snagu tima i veličinu kluba najbolje pokazuje činjenica da su nedavno prodali igrača za 22 miliona evra (Jansena u Totenhem prim. aut) i da im je pre dve godine trener bio Luj van Gal", rekao je Lalatović.\nLalatović ističe da je i Vojvodina veliki klub i da su ambicije plasman u Ligu Evrope.\n"Ono što sanjamo, želimo i da ostvarimo, a to je da uđemo u grupnu fazu Lige Evrope. Neće biti lako, ali kad nešto jako želiš, to može i da ti se ostvari. Verujemo u naš kvalitet i za sada igramo jako dobro, kako u Evropi, tako i u domacem prvenstvu. Imamo pravo da se nadamo, a da li ćemo uspeti, pokazaće se na terenu".\nPrema njegovim rečima fudbaleri Vojvodine sa mnogo samopouzdanje čekaju meč sa AZ Alkmarom.\n"Želimo da obradujemo naše navijače i svakog Novosađanina time što ćemo se plasirati u Ligu Evrope po prvi put u istoriji kluba. To hoćemo svim srcem i daćemo sve od sebe da ostvarimo", zaključio je Lalatović i dodao da su se od povreda oporavili Babić i Trujić.\nUtakmica između Vojvodine i AZ Alkmara igra se sutra od 20 sati u Novom Sadu na stadionu Karađorđe.\nNenad LalatovićFudbalvojvodinaaz alkmarliga evrope


- Karte za Srpsko-bavarski fest koji će se održati u Mihnenu 17, 18. i 19. juna su uveliko u prodaji i dobro idu - kaže za 'Blic' Miodrag Stojanović, organizator Festa.\nPrema njegovim rečima, sve posetioce 'Event arene' u kojoj se održava Fest, očekuju tri dana nezaboravnog veselja uz trubače, igrače i pevače.\n- Voditelji Festa biće Suzana Mančić i Miomir Mihailović. U petak je planirano pretfestovsko zagrevanje na kome će nastupati Gordana Lazarević, Usnija Redžepova, Miroslav Ilić, orkestar RTS-a, sa virtuozom Ljubišom Pavkovićem na čelu. Pored njih će nastupiti i šest trubačkih grupa iz Srbije, i to orkestar Dejana Lazarevića, Milana Mladenovića, Milovana Babića, Dragana Ignjića, Veljka Ostojića i Krstića. Pored njih sviraće i jedan bavarski orkestar - navodi Stojanović.\nStojanović najavljuje da će u subotu u 15.30 biti zvanično otvaranje Srpsko-bavarskog festa na kome će se pojaviti zvanice iz ministarstava Srbije i Bavarske.\n- U subotu će se održati takmičenje četiri srpske folklorne grupe, a u revijalnom delu kao gosti nastupaće i dva grčka folklorna društva iz Nemačke. Najbolja grupa putuje u Guču na 45. dragačevski sabor trubača. Pored njih, u subotu će nastupati i porodica Bradarević iz Subotice, otac Dragan sa sinom Nebojšom, koji ima 15 godina, i ćerkom Bojanom, starom 14 godina. Oni će izvesti stare srpske pesme - iznosi Stojanović.\nU nedelju ponovo nastupaju grčke folklorne grupe, održaće se i izbor pevača amatera i najlepše nošnje.\n- Zatvaranje Festa je u nedelju u 20.30 i tada pripremamo iznenađenje - zagonetan je Stojanović.\nNa prvom spratu 'Event arene' pripremljeno je tridesetak štandova na kojima će se predstaviti preduzeća iz Srbije i Nemačke. Između ostalih, tamo će biti braća Rodić sa 'MB pivom', kao jedni od glavnih pokrovitelja Festa, zatim 'Jat', 'AS servis' iz Zemuna GKM, 'Vestern union', BMW.


Ekskluzivno iz Chateau Kamnik na Grand Tastingu - vino.rs\nčetvrtak, 14 februar 2019 21:43\nNajbolja vina stižu u Beograd, Natalija Kuzmanovska\nVrhunska vina za prave poznavaoce, Ten Barrels Cabernet Sauvignon Reserva 2011\n- Na njegovu desetogodišnjicu otvorićemo dvostruki magnum merloa koji je proneo slavu Chateau Kamnik po svetu – kaže Natalija Kuzmanovska, direktor prodaje skopske vinarije. – Vinu u boci te veličine treba duže vremena da sazri i sad je najverovatnije u najboljoj formi. U svakom slučaju, posetioci će imati priliku da probaju ekskluzivno i veoma raritetno vino.\nJedna od zvezda na Grand Tastingu biće deset godina star merlo\nAli, čak ni to nije sve kada su u pitanju raritetna vina iz ove neverovatne vinarije. Valja imati na umu da je iz vinarije Chateau Kamnik izašlo i jedno od tri svojevremeno najboljih vina od sorte širaz na svetu, da je Ten Barrels Cabernet Sauvignon Reserva 2011 osvojio trofej Master of Cabernet Sauvignon of the World u Londonu 2015. godine, a da se Terroir Vranec 2011 Grand Reserva okitio 2013. godine regionalnim trofejem Decantera kao najbolje crveno vino centralne i istočne Evrope u kategoriji iznad 15 funti!\nSve to govori da uzbuđenja i kvaliteta iz Chateau Kamnik u okviru Grand Tastinga 23. marta sigurno neće nedostajati.


Opasno nebo iznad ratnih područja | Politika | DW | 22.07.2014\nIzbor puta od tačke A do tačke B najčešće je pitanje profitabilnosti aviokopmanija, ali i piloti mogu da izaberu alternativni put u slučaju opasnosti. Koje će zone kompanije izbegavati nakon obaranja aviona u Ukrajini?\nEr Frans, Britiš Ervejs, Singapur Erlajns i brojne druge aviokompanije prestale su da lete preko ratnih zona u istočnoj Ukrajini pre izvesnog vremena. Ostale, kao što je na primer nemačka Lufthanza, preusmerile su letove ka Aziji tek nakon pada (obaranja?) malezijskog aviona u kojem je stradalo 298 ljudi. Aviokompanije su sada u obavezi da preusmere letove preko istočne Ukrajine, pošto je ova zona leta zvanično zatvorena.\nPiloti imaju poslednju reč\nKoji to faktori utiču na odluke privatnih kompanija da li će leteti kroz određene zone, pa i one ratne zone koje su otvorene? Bezbednost i profit, sudeći prema Timu van Beverenu, novinaru i ekspertu za aviosaobraćaj. On veruje da mnoge kompanije preuzimaju rizik kako bi uštedele novac. „Nažalost, novac obično igra ključnu u vazduhoplovstvu“, kaže Van Beveren u intervjuu za DW.\nKako bi smanjile troškove, privatne aviokompanije biraju najkraći put od tačke A do tačke B. Međutim, i posade u kokpitu imaju pravo glasa u donošenju ovakvih odluka, naglašava Van Beveren. „Piloti uvek mogu da odbiju da lete preko kriznih područja.“ Ken Tomas iz Evropske organizacije za bezbednost vazdušnog saobraćaja Evrokontrol potvrđuje da piloti imaju poslednju reč u izboru putanje.\nOdluka o skretanju s planirane putanje ne predstavlja problem za pilote ukoliko su u pitanju nepovoljne vremenske prilike ili neki drugi rizični faktori. Ali ako piloti kažu svojim poslodavcima da ne žele da lete preko određene zone, onda moraju da imaju dobre razloge.\nJerg Handverg, pilot Lufthanze, kaže da piloti moraju da imaju stvarno dobre argumente ako žele da ubede svoje šefove, posebno ako njihove kolege ili druge aviokopmanije i dalje koriste te putanje.\nOdluku o tome da li je neka vazdušna zona bezbedna ili nije donosi određena država. Ako neku zonu proglasi rizičnom, onda zabranjuje da se tuda odvija putnički saobraćaj. Pre nesreće, ukrajinsko nebo bilo je zatvoreno za letove ispod 10.000 metara, ali je sve iznad toga bilo otvoreno. Handverg, koji je i član sindikata Kokpit, kaže da je pilotima sugerisano da obustave letove preko istočne Ukrajine zbog rata. „Ali za letove iznad 10.000 metara nije bilo očigledne pretnje. Pored toga, putnički avioni obično nisu mete u takvim sukobima.“\nDeset kilometara visine očigledno nije nikakva garancija\nI dalje nije potpuno jasno da li je malezijski avion MH17 oborila raketa, iako je to najizvesniji scenario. Ukoliko je to tačno, onda avion verovatno nije bio meta napada. Van Beveren naslućuje da bi sledeća opasna zona letenja mogao da postane Izrael. „Sistemima naoružanja koji se tamo koriste bilo bi lako naciljati letove privatnih kompanija.“\nO tome će dobro razmisliti i pilot Handverg: „Moje kolege i ja ćemo svakako detaljnije proučiti odluke o tome koje vazdušne prostore da koristimo ubuduće.“ Članovi Kokpita generalno se protive odluci privatnih kompanija da lete preko ratnih područja. „Ako to već ne može biti izbegnuto, onda naši avioni treba da imaju raketni odbrambeni sistem, sličan onom koji imaju i vojni avioni“, kaže Handverg. Upozorava da avion šalje podatke o lokaciji, visini i brzini nekodiranim porukama. „To je kao besplatna dostava informacija potencijalnim teroristima, i to nas čini ranjivima.“\nAutor Dženifer Fracek / sk\nKljučne reči nesreća, avion, Ukrajina, Malezija erlajns\nTrajni link https://p.dw.com/p/1CgEL


Windows: "Desetku" koristi 800 miliona uređaja širom svijeta\nWindows: “Desetku” koristi 800 miliona uređaja širom svijeta\nNedjelja, 10.03.2019., 13:29 Nedjelja, 10.03.2019., 13:30\nKompanija Microsoft je saopštila da se njen operativni sistem Windows koristi na 800 miliona uređaja širom svijeta.\nOvaj broj ne uključuje samo desktop PC i laptope, nego i hibride kao što je Surface Pro, konzole poput Xboxa One X, kao i telefone koji koriste Windows 10 Mobile.\nSa 800 miliona uređaja Windows 10 je postao najpopularniji operativni sistem na svijetu, ali još uvijek nije dostigao Microsoftov prvobitni cilj, a to je milijardu uređaja za dvije do tri godine od izlaska 2015. godine.\nMicrosoft je bio prisiljen da produži ovaj rok zbog neuspjeha mobilne verzije Windows 10 Mobile, kojoj će podrška biti ukinuta na kraju godine.\nWindows 10 je nadmašio Windows 7 u popularnosti prošle godine te je trenutno instaliran na 40 odsto PC-ja. Windows 7 drži drugo mjesto sa učešćem od 38,5 procenata, dok najpopularnija verzija MacOS-a, 10.14 Mojave ima manje od pet odsto tržišta.


Nemački Leoni otvorio novi pogon u Nišu - Vrednost investicije 22 mil EUR - Edukaplus\nNemački Leoni otvorio novi pogon u Nišu – Vrednost investicije 22 mil EUR\nOtvaranju pogona u Nišu prisustvovao je predsednik Srbije Aleksandar Vučić koji je rekao da je država dosta učinila za Niš koji bi trebalo da bude centar tog dela Balkana. On je najavio je da će u avgustu ove godine u Nišu pogon otvoriti i poznati proizvođač rasvete, kompanija Zumtobel.\nVrednost dosadašnjih investicija Leonija u Srbiji iznosi 75 mil EUR, a do sada su zaposlili više od 6.000 radnika u našoj zemlji. Samo u prošloj godini kompanija je ostvarila izvoz iz Srbije u vrednosti od 145 mil EUR i nalazi se na listi 10 najvećih izvoznika.\nInače, Leoni je prvu fabriku u Srbiji otvorio u Prokuplju 2009. godine, drugu 2014. u Malošištu u opštini Doljevac, a prošle godine u Nišu. Kako kaže direktor Leonija u Srbiji, Klemens Saks, kompanija je od početka svog poslovanja u Srbiji u republički budžet po osnovu različitih taksi i poreza uplatila 130 mil EUR.\nOtvaranjem fabrike u Kraljevu naredne godine, koja će imati 45.000 m2, sa još 20.000 m2 pratećeg sadržaja, u kojoj će posao dobiti 4.000 radnika, Leoni će postati najveći poslodavac u Srbiji, sa više od 11.000 zaposlenih i 110.000 kvadrata proizvodnih pogona.\nIzgradnja kompleksa u Kraljevu, čija je ukupna vrednost 60 mil EUR, trebalo bi da počne u septembru ili oktobru ove godine, a u januaru i februaru naredne Klemens Saks očekuje da bude završeno oko šest hiljada kvadrata pogona, dok će cela investicija biti zaokružena na kraju 2019. godine završetkom kompletne izgradnje.


BOLjE NEGO PLANIRANO - Glas Podrinja\nniis 681 ⚫ 0,00%\n(20. avgust 2015.)\nDEFICIT SRPSKOG BUDžETA U JULU 34,6 MILIJARDI DINARA\nBOLjE NEGO PLANIRANO\nDeficit budžeta Srbije na kraju jula iznosio je 24,2 milijarde dinara, a zajedno sa rashodima za projektne zajmove 34,6 milijardi dinara, saopštilo je Ministarstvo finansija.\nNa nivou opšte države budžetski deficit za sedam meseci ove godine iznosio je 39,4 milijardi dinara, a samo u julu četiri milijarde dinara.\nBolji rezultat od planiranog sa prihodne strane u najvećoj meri posledica je visoke uplate dividendi i dobiti javnih preduzeća u iznosu od oko 27 milijardi dinara. Bolja od očekivane je i naplata poreskih prihoda, pre svega PDV, akciza na duvanske proizvode i derivate nafte i doprinosa. Sa rashodne strane najveći efekat je imalo slabo izvršenje kapitalnih izdataka, kao i otpremnina za radnike preduzeća u restrukturiranju, navelo je Ministarstvo finansija.


Druga sednica Drugog redovnog zasedanja Narodne skupštine Republike Srbije u 2008. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Drugu sednicu Drugog redovnog zasedanja Narodne skupštine Republike Srbije u 2008. godini, za četvrtak, 23. oktobar 2008. godine, sa početkom u 15,00 časova.\nUtorak, 7. oktobar 2008.\nPrva sednica Drugog redovnog zasedanja Narodne skupštine Republike Srbije u 2008. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu sednicu Drugog redovnog zasedanja Narodne skupštine Republike Srbije u 2008. godini, za utorak 7. oktobar 2008. godine, sa početkom u 1 3 ,00 časova.\nPeto vanredno zasedanje Narodne skupštine Republike Srbije u 2008.godini\nPeto vanredno zasedanje Narodne skupštine Republike Srbije u 2008. godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na Zahtev 116 narodnih poslanika, Peto vanredno zasedanje Narodne skupštine Republike Srbije u 2008. godini za četvrtak, 25. septembar, sa početkom u 10 časova.\nČetvrto vanredno zasedanje Narodne skupštine Republike srbije u 2008.godini\nTreća posebna sednica Narodne skupštine Republike Srbije u 2008.godini\nPredsednica Narodne skupštine prof. dr Slavica Đukić-Dejanović sazvala je Treću posebnu sednicu Narodne skupštine Republike Srbije u 2008. godini, za ponedeljak, 15. septembar, sa početkom u 13 časova.\nČetvrto vanredno zasedanje Narodne skupštine Republike Srbije u 2008. godini\nPredsednica Narodne skupštine Rerpublike Srbije prof. dr Slavica Đukić-Dejanović sazvala je, na Zahtev Vlade, Četvrto vanredno zasedanje Narodne skupštine Republike Srbije u 2008. godini za sredu, 16. jul, sa početkom u 10 časova.\nTreće vanredno zasedanje Narodne skupštine Republike Srbije u 2008.godini\nDruga posebna sednica Narodne skupštine Republike Srbije\nPredsednica Narodne skupštine Republike Srbije prof. dr Slavica Đukić-Dejanović sazvala je Drugu posebnu sednicu Narodne skupštine Republike Srbije u 2008. godini za 7.jul, sa početkom u 10 časova, za koju je utvrdila sledeći dnevni red: 1. Izbor Vlade Predsednica Đukić-Dejanović je na početku sednice obavestila narodne poslanike da je predsednik Republike Srbije Boris Tadić, saglasno članu 127. Ustava Srbije, pošto je saslušao mišljenje predstavnika izabranih izbornih lista, za kandidata za predsednika Vlade predložio Narodnoj skupštini dr Mirka Cvetkovića, dosadašnjeg ministra finansija u Vladi Srbije.\nTreće vanredno zasedanje Narodne skupštine Republike Srbije u 2008. godini\nTreÄ‡e vanredno zasedanje Narodne skupÅ¡tine Republike Srbije u 2008. godini, koje je sazvala predsednica Narodne skupÅ¡tine Republike Srbije prof. dr Slavica ÄukiÄ‡-DejanoviÄ‡, na zahtev 122 narodna poslanika, poÄelo je u ponedeljak, 30. juna 2008. godine u 12. 10 Äasova. Narodni poslanici koji su podneli Zahtev za odrÅ¾avanje zasedanja odredili su da se na ovoj sednici razmatra sledeÄ‡i dnevni red: 1. Predlog zakona izmenama i dopunama Zakona o Vladi, koji su podnela 122 narodnih poslanika i2. Predlog zakona o ministarstvima, koji su podnela 122 narodnih poslanika Na poÄetku rada narodni poslanici minutom Ä‡utanja odali su poÅ¡tu preminulom narodnom poslaniku u Narodnoj skupÅ¡tini Draganu TasiÄ‡u.


Rusija iznenađena: Japanske diplomate ne žele zajedničku konferenciju za štampu u Moskvi - Sputnjik Srbija\n17:25 13.01.2019 Preuzmite kraći link\n„Najveće iznenađenje za nas je bilo to što je japanska strana uoči bilateralnih pregovora zatražila da se ne održi zajednička pres-konferencija po njihovom završetku“, rekla je predstavnica MIP-a Rusije Marija Zaharova za televiziju „Rusija 1“.\nOna je iznenađena zbog protivrečnih pristupa Japana pregovorima sa Rusijom.\nPrema njenim rečima, Japan vrši pritisak uoči pregovora i stvara nervoznu atmosferu, te odbija da se medijima otkrije ono što bude dogovoreno tokom razgovora.\nSastanak ministara inostranih poslova Rusije i Japana, Sergeja Lavrova i Taro Kona će biti održan u ponedeljak, 14. januara, u Moskvi. Ruski zvaničnici su poručili da je ključni uslov za rešavanje problema mirovnog sporazuma bezuslovno japansko priznanje rezultata Drugog svetskog rata, uključujući i priznanje ruskog suvereniteta nad južnim Kurilskim ostrvima.


Dnevne aktivnosti somborskih komunalnih preduzeća „Zelenilo“ i „Prostor“ | www.025.rs\nwww.025.rs / SOMBOR / Dnevne aktivnosti somborskih komunalnih preduzeća „Zelenilo“ i „Prostor“\nDnevne aktivnosti somborskih komunalnih preduzeća „Zelenilo“ i „Prostor“\nTokom današnjeg prepodneva, radnici zaduženi za „Održavanje parkovskog i javnog zelenila“ JKP „Zelenilo“ Sombor, izvršavali su košenje zelenih površina ispred muzeja Batinske bitke. Takođe, zamenu dotrajalih sijalica, ekipe iz Odeljenja za održavanje javne rasvete, vršile su na više lokacija u Somboru.\nRadnici JKP „Prostor“ i ovog jutra, izvršavali su poslove na dezinfekciji javnih površina i objekata, a u cilju suzbijanja i sprečavanja širenja virusa Covid-19. Kao i u ranijem periodu dezinfekcija je izvršena na svim pijacama na teritorji grada Sombora, Opštoj bolinici „Dr Radivoj Simonović“ i u naseljenim mestima. JKP „Prostor“ Sombor će radove na dezinfekciji javnih površina i objekata vršiti i u danima koji nam slede.\nTags: Prostor, somborska komunalna preduzeća, zelenilo\nKula: Produžen rok konkursa za kupovinu seoskih kuća sa okućnicom\nAktivnosti JKP “Vodokanal” Sombor


Bronzana medalja na Balkanskom prvenstvu za Anju Ćoso - SDCafe.rs\nHome\tInfo\tBronzana medalja na Balkanskom prvenstvu za Anju Ćoso\nBronzana medalja na Balkanskom prvenstvu za Anju Ćoso\nPerspektivna mlada karatiskinja smederevskog Viktorisa – Anja Ćoso, osvojila je bronzanu medaljuna Balkansom prvenstvu u Instanbulu ovog vikenda!\n„Anjina medalja rezultat je, predanog rada, pored talenta koji poseduje za karate. Svakako je reč o jako perspektivnoj mladoj takmičarki i verujem da je ovo samo početak njene uspešne sportske karijere. Za sve nas ova medalja je velika afirmacija i dokaz da se sopstvenim snagama, kvalitetnim radom i bez pojačanja sa strane može napraviti dobar rezultat.“ Istakla je Jovana Ilić, trener Karate kluba VIKTORIS SD za SDCafe.rs\n„David je imao „sreću“ da radi poslednjeg dana takmičenja, kao i to da se u prvom kolu sastane sa domaćim predstavnikom. U prvom delu borbe vodio je rezultatom 1:0, zatim je protivnik okrenuo borbu u svoju korist iponom, što je Davida koštalo prolaska u drugi krug takmičenja. Davidu je ovo prva godina takmičenja u okviru Karate Federacije Srbije. Zahvaljujući rezultatima koje je ostvario tokom godine na domaćoj sceni, uspeo je da se nađe na spisku najboljih, i bude pozvan u sastav reprezentacije Srbije.“- dodala je Jovana Ilić.\nAnju i Davida očekuje Svetski kamp i Svetski kup, koji će se održati od 26.juna – 02.jula ove godine u Umagu (Hrvatska).\nU maju zatvoreno pet nelegalnih domova za stare


Iran izložio tri balističke rakete u centru Teherana /foto/ - 07.01.2022, Sputnik Srbija\nIran izložio tri balističke rakete u centru Teherana /foto/\nIran je izložio tri balističke rakete na molitvi na šetalištu u centru Teherana. 07.01.2022, Sputnik Srbija\nRakete, poznate kao „Dezful,“ „Kiam“ i „Zolfaghar“ sa zvaničnim dometom do hiljadu kilometara, već su poznati modeli, saopštila je paravojna Revolucionarna garda, preneo je AP.U izveštaju državne televizije navodi se da je izložen isti tip raketa kao one koje su korišćene za gađanje američkih baza u Iraku.Rakete su izložene na drugu godišnjicu napada balističkim raketama na američke baze u Iraku u znak odmazde za napad američkog drona u kojem je 2020. godine u Bagdadu ubijen visokorangirani iranski general Kasem Sulejmani.\niran, vojska i naoružanje\n© AP Photo / Vahid SalemiTri balističke rakete u centru Teherana\nIran je izložio tri balističke rakete na molitvi na šetalištu u centru Teherana.\nRakete, poznate kao „Dezful,“ „Kiam“ i „Zolfaghar“ sa zvaničnim dometom do hiljadu kilometara, već su poznati modeli, saopštila je paravojna Revolucionarna garda, preneo je AP.\nTri balističke rakete u centru Teherana\nU izveštaju državne televizije navodi se da je izložen isti tip raketa kao one koje su korišćene za gađanje američkih baza u Iraku.\nRakete su izložene na drugu godišnjicu napada balističkim raketama na američke baze u Iraku u znak odmazde za napad američkog drona u kojem je 2020. godine u Bagdadu ubijen visokorangirani iranski general Kasem Sulejmani.


Politički marketing – Briefing\nPolitičko delovanje je nerazdvojivo od procesa stalne komunikacije sa biračima, sa glasačima, kako onim sigurnim, tako i onim potencijalnim. Uspeh u političkoj areni ne zavisi od ideologije, programa ili ponude jedne političke stranke ili političara, već isključivo od načina na koji se političke poruke komuniciraju sa biračkim telom. Recept za uspeh jeste da ulivate poverenje, odišete energijom, autoritetom i čvsrtim stavom.\nBriefing tim, u kome smo napravili idealan spoj praktičara i stručnjaka, zna kako doći do toga.\nBriefing tim Vam obezbeđuje kompletnu podršku u vođenju centralnih političkih kampanja, koja obuhvata strateško planiranje, edukaciju, operativno i menadžersko vođenje celog procesa. Koliko su vaši sigurni glasovi zaista sigurni? I da li znate zašto političke kampanje koje se baziraju na “sigurnim” glasačima ne mogu biti uspešne na duži rok? Mi znamo zašto i mi znamo kako odgovoriti na to. Strateški i planski pristup ciljanom biračkom telu, kroz usmerenu, kreativnu i angažovanu komunikaciju jeste rešenje koje garantuje dugoročni uspeh. U ovom delu se služimo svim kanalima komunikacije, PR i event aktivnostima, kako bi vaše predstavljanje u javnosti imalo celovitu i prepoznatljivu sliku, koja podstiče pobedničke asocijacije.\nLični politički PR\nBriefing tim Vam obezbeđuje kompletnu podršku u vođenju ličnog političkog PR-a, koja se odnosi na individualni rad sa političarima, kako onima čije ime je već svojevrstan politički brend, tako i onima koji tek planiraju da postanu politički angažovana i uspešna ličnost. Vezivanje lične političke sudbine za sudbinu stranke ili trenutnog lidera nije odluka koja će proizvesti izvrsnu profesionalnu političku karijeru. Svaki političar je brend po sebi i za sebe, i to je cilj kome treba težiti. Postati brend, lider i politički autoritet, kome će se verovati ma iz koje pozicije nastupao. Briefing tim će vam posvetiti svoje vreme, istražiti vaše političke pozicije, identifikovati ključne jake i one manje jake strane, u skladu sa tim isplanirati nastup i komunikaciju sa vašim biračima sadašnjim i potencijalnim, biti uz vas i voditi vas kroz sve krizne komunikacione situacije i pozicionirati vas na lidersko mesto na političkom tržištu. Dobre strategije i efikasnog plana delovanja nema bez kvalitetne analize i adaptabilnog pristupa svajkoj komunikacionoj grupi. Mi znamo kako da postanete respektabilan lider u politici.\nLokalne političke kampanje\nBriefing tim Vam obezbeđuje kompletnu podršku u vođenju lokalnih političkih kampanja, koje prilagođavamo vašoj političkoj pozadini iz koje nastupate i specifičnim lokalnim prilikama i glasačima u odnosu na koje nastupate. Glasače na lokalnim izborima primarno ne zanimaju teška i krupna politička pitanja, koja se odnose na međunarodnu poziciju države i slično. Lokalni glasač želi da upozna svog lokalnog lidera, da kroz blisku komunikaciju proceni da li je on taj politički subjekt koji će život u njegovoj zajednici učiniti lakšim i lepšim. Lokalni glasač nije apstraktni “sigurni glas”, on ima ime, prezime, ličnost i specifična interesovanja i probleme, kojima se u političkoj komunikaciji treba prilagoditi. Rad sa ljudima od kojih se očekuje podrška jeste kompleksan i odgovoran zadatak, i naš tim će vas stručno i efikasno sprovesti kroz proces lokalne političke kampanje i učiniti da u postojećim okolnostima postignete maksimalne efekte. Nudimo vam usluge planiranja lokalnih kampanja, kreiranje strategija, edukacije vaših aktivista za svakodnevni politički rad sa glasačima, upravljanje aktivnostima, i kompletnu organizacionu, PR i komunikacionu podršku.\nBriefing tim Vam obezbeđuje administrativnu podršku u radu političkih stranaka, putem koje ćemo vaš praktičan, svakodnevni politički rad ustrojiti u skladu sa visokim profesionalnim standardima. Planiranje dnevnog političkog rada, pravilno upravljanje dokumentacijom, profesionalno organizovanje i vođenje sastanaka, vašoj političkoj partiji će doneti imidž profesionalca, kome će svi želeti da pristupe.


Ukoliko uočite takvo oštećenje, nemojte preuzeti niti potpisati da ste primili robu ili zamolite kurira da sačeka dok proverite da li oštećenje na pakovanju uslovilo i oštećenje samog proizvoda. Ukoliko proizvod nije oštećen, i svi delovi su na broju, potpišite prijem pošiljke.\nUkoliko ste primili pošiljku i nakon otvaranja kutije ustanovili da isporučena roba ne odgovara naručenoj ili podaci na računu nisu odgovarajući, molimo Vas da nas najkasnije u roku od 24h od trenutka prijema pošiljke, pozovite telefonom na broj 0244150150 lok. 115, ili pošaljete e-mail sa svojim podacima (ime i prezime, telefon) na e-mail shop@elektronapon.rs i opišete kakav problem imate, ili preuzmete reklamacioni list sa linka na kraju ovog teksta, popunite ga i sa robom pošaljete na našu adresu. U najkraćem mogućem roku, odgovorićemo potrošaču na izjavljenu reklamaciju elektronskim putem (e-mail) tako što ćemo potvrditi prijem reklamacije, odnosno saopštiti broj pod kojim je zavedena Vaša reklamacija u evidenciji primljenih reklamacija i obavestićemo Vas o daljem postupanju. Rok za odgovor na reklamaciju je 8 dana a za rešavanje reklamacije je 15 dana od trenutka prijave iste.\nOvde možete preuzeti reklamacioni list REKLAMACIONI LIST


Pročitajte sve vesti na temu Milo Đukanović - mediji.net\nAkademik i pesnik Matija Bećković izjavio je za Kurir da se poklič u Crnoj Gori Ne damo svetinje ne svodi samo na ne damo hramove nego i da ne damo jezik, pismo, ime, naciju, istoriju, obraz i svoje mesto među ljudima i narodima, ocenjujući da je Đukanovićevoj ...\nU udesu nije bilo povređenih osoba, a ekipa za uviđaje CB Podgorica je na licu mesta, preneli su podgorički mediji.Vozač službenog "mercedesa" iz Ðukanovićeve pratnje ušao je u raskrsnicu i navodno nije dao prednost jednom "golfu".U trenutku udesa u koloni nije bilo vozilo u kojem se vozi Ðukanović.\nPredsednik Crne Gore Milo Đukanović, danas vatreni pristalica lažne države Kosovo, nekada je pričao potpuno drugačiju priču.\nViši sud u Podgorici obustavio je krivične postupke protiv predsednika Crne Gore Mila Ðukanovića po privatnim tužbama biznismena i vlasnika Atlas grupe Duška Kneževića usled nedostatka dokaza, saopšteno je danas iz tog suda\nŠokantan snimak Mila i Olbrajtove koji Đukanovića i danas progoni! Rekao je jednu rečenicu, ona ga je gledala s nevericom.../VIDEO/\nKada je Đukanović shvatio da mu se više isplati antisrpska politika promenio je ćurak i nastavio da suvereno vlada Crnom Gorom koju je uveliko pljačkao sa svojom kamarilom.\nVlada Crne Gore, predvođena premijerom Zdravkom Krivokapićem, pokazala je pravo lice. Izostala je oštra osuda skrnavljenja Crkve Svetog Nikole u Kotoru, gde je grupa crnogorskih sportista, među kojima ima i članova DPS Mila Đukanovića, urinirala po toj srpskoj svetinji, pretila popadiji i vređala...\nTo što je Kurir proživeo je mnogo za 18 godina, kaže na početku razgovora za rođendanski broj našeg lista akademik i pesnik Matija Bećković.- To je krupan datum. Kad napunite 18 godina, postajete i odgovorni za svoje postupke - kaže on.Vi ste po ubeđenju monarhista, ...


OIE će u ukupnom rastu svetskog kapaciteta za proizvodnju električne energije imati udeo od čak 95 odsto do 2026. godine, prenosi portal Klima 101.\nDodaje se da će, prema procenama stručnjaka Agencije, kapaciteti za proizvodnju električne energije iz OIE u narednih pet godina biti za 60 odsto veći u odnosu na 2020. godinu, i da će do 2026. dostići 4.800 giogavata, što odgovara trenutnoj snazi elektrana na fosilna goriva i nuklearnih elektrana zajedno.\nTakođe, navodi se da će ovaj rezultat biti ostvaren, pre svega, zahvaljujucjhi novim solarnim elektranama.\nU izvaštaju se procenjuje da će Kina ostati vodeća zemlja kada je reč o povećanju kapaciteta, gde se očekuje da će ukupni kapacitet solarnih elektrana i vetroparkova do 2026. biti 1.200 gigavata, dok za njom slede Indija, Evropa i SAD.\nOčekuje se da će ova četiri tržišta biti zaslužna za čak 80 odsto rasta.\nSolarna energija će, prema navodima Medunarodne agencije za energetiku, zadržati dominantnu ulogu u rastu obnovljive elektricne energije, dok će se ukupan kapacitet vetroelektrana na moru utrostručiti do 2026. godine.\nITALIJA IZDVAJA JOŠ 2.000 MILIONA EVRA: Pokušava da zauzda cene energije\nzelena energija Obnovljivi izvori energije proizvodnja struje


Prema još nezvaničnim informacijama moguće je da je muškarac nestao još za vikend. Za sada su nepoznati razlozi, a veliki broj policajaca je angažovan na istrazi. Potraga za meštaninom je počela u prepodnevnim časovima – saznajemo iz nezvaničnih izvora. Meštani pretpostavljaju da je muškarac nestao prethodnih dana, ali im okolnosti nisu poznate.\nPrema nepotvrđenim informacijama za ovaj nestanak vezuje se i slučaj motornog vozila koje je zapaljeno proteklog vikenda u blizini autoputa. Pretpostavlja se da postoji veza između nestalog muškaraca i izgorelog automobila. U interesu istrage policija nije želela da saopšti dalje informacije.


DARUJEMO PORODILIŠTA – KRUŠEVAC.LINK\nOvde si trenutno: Home / DRUŠTVO / DARUJEMO PORODILIŠTA\nKompanije “DIS” i “Henkel” ovog proleća u zajedničkoj akciji daruju porodilišta, mame i bebe u Srbiji. U okviru humanitarne akcije „Mnogo srećnih, lepih beba – To nam treba!“ porodilištima u Smederevskoj Palanci, Kruševcu, Čačku i Nišu biće podeljeno ukupno 800 kompleta posteljina i 400 paketa za trudnice. Akcija pokazuje da “DIS” i “Henkel” gledaju da pomognu gde i koliko mogu, što su do sada nebrojeno puta na delu i pokazali. Lokalne zajednice u Srbiji mogu i u budućnosti da očekuju sličnu podršku. Kompanije “DIS” i “Henkel” sa velikim zadovoljstvom čestitaju svim roditeljima na prinovama, a bebama žele da porastu u zdravlju, sreći i veselju.\nTag DIS Henkel


Brnabić: Ako situacija bude povoljna nastava ponovo u školama od 19. aprila | Blok vesti\nBrnabić: Ako situacija bude povoljna nastava ponovo u školama od 19. aprila\nRadiće se u smenama, uz obavezno nošenje maske, i tako će biti dok ne pobedimo u vakcinaciji i vratimo se normalnom životu, rekla je premijerka.\nMinistar obrazovanja Branko Ružić je, odgovarajući na pitanje u vezi s planovima ukoliko epidemije na bude suzbijena do 1. septembra, odnosno do početka nove školske godine budući da se nastavnici i roditelji žale da nisu svi tehnički opremljeni, podsetio da je evidentno da se nalazimo u vanrednim okolnostima i da je potrebno sve resurse staviti u funkciju iznalaženja rešenja, kako bi se pokazalo da je sistem adaptibilan.\nPodsetio je da je Ministarstvo obrazovanja, u saradnji sa Ministarstvom telekomunikacije obezbedilo besplatan internet u 95 odsto škola, a ima ih preko 1.700 u Srbiji.\nRužić je naveo da je manji problem kako unaprediti onlajn nastavu, jer su učenici tehnički prilagodljiviji od starije populacije.\nPodsetio je na snimanje sadržaja za onlajn nastavu, dodajući da se alat javni servis koristi za one koji nisu orpemljeni ili imaju više đaka u porodici.\nPrevious articleMARKO ŽIVKOVIĆ: Srećan sam i zadovoljan, bitno je da smo pobedili\nNext articleVARGAS ODABRALA TURSKU: Sjajna Kubanka odustala od odbojkaške reprezentacije Srbije i pojačala Gvidetijevu selekciju


Danas na snagu stupa nova naredba Kriznog štaba – Kakanj-X\nNa 16 srp, 2020 80\nNa području Kantona Sarajevo, od danas će, prema odluci Kriznog štaba kantonalnog Ministarstva zdravstva za praćenje i analizu situacije izazvane koronavirusom, biti obavezno nošenje zaštitnih maski.\nNalaže se svim zaposlenim u javnim i privatnim gerontološkim centrima, kao i drugih socijalnih ustanova koje zbrinjavaju osobe kojima je potrebna stalna briga i pomoć, da kontinuirano nose zaštitne maske tokom rada. Kontinurano nošenje zaštitne maske je obavezno i svim zaposlenima u javnom-gradskom saobraćaju na području Kantona Sarajevo, taksi vozilima, kao i putnicima tokom vožnje.\nPosjetioci javnih skupova na otvorenom u Kantonu Sarajevo, ukoliko nije moguće obezbijediti propisanu distancu od najmanje dva metra, obavezno moraju da nose zaštitne maske. Na javnim skupovima u zatvorenom prostoru obavezno je nošenje zaštitnih maski sve vrijeme trajanja skupa.\nPostupanje u suprotnosti sa mjerama iz ove naredbe, kako se navodi, predstavlja kršenje odredaba Zakona o zaštiti stanovništva od zaraznih bolesti FBiH i povlači sve zakonom propisane sankcije protiv prekršilaca. Naredba će biti na snazi do donošenja nove naredbe ili do prestanka njenog važenja.


Srbija najveći korisnik društvenih mreža u regionu, a sedmi u Evropi - ATA Stars\nSrbija najveći korisnik društvenih mreža u regionu, a sedmi u Evropi\nHome/Vesti - ostalo/Kompjuteri i tehnika/Srbija najveći korisnik društvenih mreža u regionu, a sedmi u Evropi\nSa 52 odsto populacije Srbija je najveći korisnik društvenih mreža u regionu, a sedmi u Evropi, odmah posle Islanda, Norveške, Malte, Danske, Švedske i Velike Britanije. Do ovog zaključka došlo se uporednom analizom podataka najzastupljenijih svetskih platformi za analitiku društvenih mreža, među kojima su i socialbakers.com, wearesocial.sg, alin1social.com i statista.com, koji pokazuju da gotovo svaki drugi stanovnik Srbije ima otvoren profil na društvenim mrežama, što je dosta iznad evropskog proseka.\n-Kada je korišćenje društvenih mreža u pitanju, evropski prosek iznosi 40 odsto ukupnog broja stanovnika jedne zemlje, te je Srbija sa 52 odsto korisnika na samom vrhu pomenute liste. Veći broj korisnika ima samo Norveška i nekoliko zemalja Evropske unije, za koje je možda interesantno napomenuti da su, ukoliko izuzmemo Maltu, sve pozicionirane na severu kontinenta – objašnjava Petar D. Đorđević, autor istraživanja objavljenog na sajtu kakoprodatimarketing.com.\nOn je istakao da prema podacima platforme za analitiku društvenih mreža, socialbakers.com, odnos muških i ženskih korisnika Fejsbuka u Srbiji ide u prilog muškarcima (54,1% : 45,9%) i sličan je svetskom proseku, dok gledajući starosnu strukturu, podela ide u prilog mlađim korisnicima.\n-Najdominantniji su korisnici uzrasta od 18 do 24 godine (31%), sledi uzrast od 25 do 34 godine (28%), zatim 35 do 44 (17%), te 16 do 17 (7,7%) koliko je zastupljen i uzrast od 45 do 54 godine. Najmanje je zastupljena grupacija starija od 65 godina, a takvih je u Srbiji 1,6 procenata – ističe Đorđević.\nPrema podacima platformi za analitiku, korisnici se na društvenim mrežama najviše interesuju za sektor hrane i pića, zatim modu, telekom operatere, alkoholne brendove i brendove iz sektora elektronske trgovine.\nPovezana vest: Deljenje digitalnog života s partnerom može ugroziti planove za Dan zaljubljenih, otkriva novo istraživanje kompanije Kaspersky Lab\nBy ATA Stars Redakcija|2018-06-13T22:46:09+01:00decembar 3rd, 2014|Kompjuteri i tehnika|0 Comments


Ćirić očekuje uskoro velike italijanske investicije :: emg.rs:: Sve najnovije ekonomske vesti i vesti dana - Srbija region svet, 2010\n27. mart 2012. | 17:51\nNa obeležavanju početka rada Konfindistrije Srbije, on je rekao da misli da ce će to udruženje italijanskih privrednika doprineti daljem razvoju dobrih ekonomskih odnosa čvršćim vezama srpskih i italijaskih kompanija, posebno malih i srednjih preduzeća.\nĆirić je istakao značaj investicije velikog italijanskog proivođača automobila, kompanije Fijat za ekonomiju Srbije i ododao da ohrabruje to što su neki italijanski investoritori "započeli proces reinvestiranja".\nOn je naveo da su italijanske firme u Srbiju investirale preko milijardu evra i da Srbiji radi više od 400 italijaskih kompanija, koje zaposlsjavaju više od 20.000 radnika i imaju godišnji obrt od 2,5 milijadi evra.\nOcenjujući da je "Italija neka vrsta prozora Srbije u EU", Ćirić je rekao da je Italija drugi po veličini spoljnotrgovinski partner, sa razmenom od 2,2 milijarde u 2011. godini.\nItalijnski investitori se nalaze u svim indistrijskim granama, i najveći broj njih je izvozu i nnovim investicijama, rekao je on, precizrajući da najveći broj italijanskih investitora čine mala i srednja preduzeća.\nItalijanski ambasador u Beogradu Armando Varikio pozdravio je početak rada udruzenja italijaskih privrednika Konfindistrija u Srbiji, ističući da to pokazuje koliki značaj Italija pridaje Srbije.\n"Želimo da Srbija bude što više integrisana u italijakski proizvodni sistem", rekao je Varikijo, dodajući da je za italijanske investicije značajno sve čvršće povezivanje sa EU.\nUdruženje Konfindustrija Srbije nastalo je na trogodišnjem iskustvu Foruma za unapredenje ekonomsko-socijalnih odnosa Srbije i Italije pod nazivom Sistema (www.sistema.rs").\nKako je istaknuto, Konfindustrija će pružati podršku italijanskim preduzećima koja već posluju u Srbiji kao i onim preduzećima koja su zainteresovana da probiju na to tržište. Konfindustrija Srbije je članica Konfindustrije Balkana.\nLičnosti: Nebojša Ćirić, Armando Varikio


Vesti online / Srpski informativni portal / Novinar koji je previše znao?\nNovinar koji je previše znao?\nMUP je krenuo u opsežnu potragu u koju su uključeni žandarmerija, helikopteri, policijski psi i ronioci koji pretražuju jezera i kanal Dunav-Tisa-Dunav, kao i pripadnici kriminalističke policije.\n- O ovom događaju odmah je obavešteno nadležno tužilaštvo, a policija je istog trenutka raspisala potragu sa Stefanom Cvetkoviće i za njim se intenzivno traga - saopštio je MUP.\nPrema nezvaničnim saznanjima "Vesti", policijska istraga mogućih motiva nestanka ide u nekoliko pravaca, uključujući i činjenice da je bio kritičar lokalnih vlasti, ali da su razlog možda i poslednji tekstovi vezani za druge teme.\nCvetković se nekoliko puta žalio da mu prete "različiti političko-tajkunski moćnici", a polovinom maja je ispričao da je šest sati zadržan na prelazu Jarinje. Tamo je, kako je kazao, od kosovske policije dobio dokument da je zadržan po nalogu specijalnog tužioca koji vodi istragu o ubistvu lidera GI SDP Olivera Ivanovića.\nPronađen novinar Stefan Cvetković\n- Nisu imali drugi način da dođu do mene, pošto su primetili da sam došao u kontakt sa nekim ljudima koji su im interesantni za istragu - kazao je Cvetković.\nMalo nakon ubistva Ivanovića, Cvetković je održao konferenciju za novinare pod nazivom "Koliko košta likvidacija na severu Kosova", između ostalog pokazujući fotografije osoba koje su navodno bile umešane i kazao da je atentat plaćen 40.000 evra. Do tih informacija je, kako je istakao, došao uz pomoć novinara iz Prištine i Albanije.\nDJB: Posledica politike linča\nPokret Dosta je bilo saopštio je da je nestanak novinara Stefana Cvetkovića koji je istraživao ubistvo Olivera Ivanovića, "još jedan podsetnik na to u kakvom bezakonju živimo i da nam državu vode ljudi koji su otvarali šampanjac kada je ubijen premijer Zoran Đinđić".\n- Taj incident je dokaz da je u gušenju istine i sprečavanju obaveštenosti građana sve dozvoljeno. Nema građanina Srbije kojem prva asocijacija na ovu vest nisu Ćuruvija i Stambolić. Ubistvo Olivera Ivanovića još uvek nije rešeno, a slučaj je proširen novom nepoznanicom. Likvidiranog političkog oponenta i nestalog novinara u potrazi za istinom, između ostalog, povezuje i to što su bili na udaru političkog linča i sudskih tužbi članova vladajuće SNS - saopštio je DJB.\n- Desetak dana pred sam čin smo imali informaciju da su na teritoriji Kosovske Mitrovice prisutna lica koja su angažovana za izvršenje nekog kriminalnog čina, bilo je naznaka da to može da bude i likvidacija. Nažalost, nismo imali potpunu informaciju, pa se desilo to što se desilo. Želim da upoznam javnost da je grupa koja je radila na likvidaciji u Kosovskoj Mitrovici prisutna od 12. januara i da je imala logistiku u najmanje jednoj osobi koja je bila ne samo logistika, već je obezbeđivala i oružje kojim je izveden čin ubistva. Informacije koje mi imamo kažu da ubistvo nije planirano za 16. januar, već za trenutak koji se ukaže da tako nešto može da bude izvršeno - kazao je Cvetković, dodajući da je domaćin tih lica sa teritorije Kosovske Mitrovice iz kriminalnog miljea i poznat vlastima.\nTakođe je rekao da je istraga dovela do saznanja da postoji sprega kriminalnog miljea s Euleksom i kosovskom policijom, ali i lokalnom administracijom.\nCvetković je prošle godine nepravosnažno osuđen na više od dve godine zatvora po prijavama pojedinih funkcionera Srpske napredne stranke.\nUdruženje novinara Srbije, Nezavisno udruženje novinara Srbije i Nezavisno društvo novinara Vojvodine zatražili su od policije da što pre pronađe nestalog novinara.


Granična policija traži 1.304 radnika, za plate potrebno 44 miliona KM - Akta.ba\n14.06.2020. 10:35 / Izvor: Nezavisne novine\n"Broj evidentiranih krivičnih djela u vezi s prelaskom državne granice veći je za oko 55 odsto", navodi se u obrazloženju, u kojem se ističe i to da je prema sadašnjem pravilniku predviđeno da Granična policija BiH ima 2.426 policijskih službenika, dok se novim predlaže da to bude 3.730.\n"Dugogodišnji problem nepokrivenosti državne granice se posljednjih mjeseci povećao zbog velikog broja ilegalnih migranata, a isto se negativno reflektovalo na efikasno obavljanje poslova i zadataka iz nadležnosti Granične policije BiH i dovelo do potrebe angažovanja policijskih pripadnika iz policijskih agencija u sastavu Ministarstva bezbjednosti BiH, ali i iz Ministarstva unutrašnjih poslova Republike Srpske", navodi se u obrazloženju pravilnika.\nEmir Tanović, predsjednik Sindikata Granične policije BiH, kaže da je neophodno hiljadu i nešto novih ljudi da se adekvatno pokrije granica BiH jer su se uslovi mnogo promijenili u posljednjih nekoliko godina - od povećanja broja ljudi koji prelaze granice do toga da su neki granični prelazi modernizovani, a tu su i problemi migranata.\n"Poslije toga ide procedura školovanja, a to je nešto što iziskuje i vrijeme i novac, jer pitanje je koliko se u jednom trenutku može maksimalno školovati graničnih policajca, i to su sve faktori koji usložnjavaju priču. Za školovanje jednog graničnog policajca potrebno je najmanje devet mjeseci", rekao je Tanović.


In memoriam: Ljuborad Stevanović, legendarni golman „Vlasine“ i niškog „Radničkog“ - JUGPRESS\nIn memoriam: Ljuborad Stevanović, legendarni golman „Vlasine“ i niškog „Radničkog“\nU Nišu je nakon duže i teže bolesti u 71. godini života preminuo legendarni golman fudbalskih klubova „Vlasina“, „Timočanin“, „Radnički“ iz Pirota i i “Radnički“ iz Niša.\nLjuborad Ljuba Stevanović, kojeg je majka Mara od milošte i od malena zvala Mile, rođen je 1951. godine u leskovačkom Orašcu. Bio je odličan učenik osnovne škole u rodnom Orašcu i Građevinsko-tehničke škole u Vlasotincu, a stekao je i zvanje diplomiranog inžinjera. Gotovo ceo radni vek proveo je u JKP „Medijana“ u Nišu, kao jedan od rukovodilaca ove ugledne niške firme. Ljuborad Stevanović je iza sebe ostavio suprugu Milenu i dve ćerke kao i brojnu familiju u Nišu i Orašcu.\nZa niški FK „Radnički“ odigrao je 42 prvenstvene utakmice, a od posebnog značaja su one u kvalifikacijama ovog kluba u evropskim kupovima. Stevanović je u svojstvu golmana nastupao za „Radnički“ iz Niša u periodima od 1977. do 1979. i od 1980. do 1983. godine. U „Timočaninu“ iz Knjaževca je uspešno branio tokom 1972. godine. U pirotskom FK “Radnički“ u dva navrata od 1972. do 1977. godine i u fudbalskoj sezoni 1979./1980. Po oceni brojnih stručnjaka Ljuborad Stevanović je bio „specijalista“ za odbranu penala, pa ga je tokom 1976. jedan od, u to vreme velikih sportskih listova, proglasio za fudbalsku nadu godine… Na žalost, teža povreda na utakmici između „Radničkog“ i „Olimpije“ iz Ljubljane odvojila ga je od reprezentativnog dresa omladinske reprezentacije SFRJ. Kapiten ljubljanskog tima Vili Ameršek u žaru borbe za loptom kopačkom ga je slučajno zahvatio po leđima… Nakon toga on se posvećuje sportskim i humanitarnim aktivnostima, biva trener nekoliko srpskih klubova i to opet u voljenim FK “Vlasina“, FK “Radnički“ iz Niša i drugim.\nNestanak Stevanovića sa životne scene izazvao je veliku žalost među rođacima i prijateljima u rodnom Orašcu, Vlasotincu, Nišu, ali i širom cele Srbije. Prema nezvaničnom saznanju Stevanović će biti pokopan na niškom groblju Bubanj u ponedeljak 28.februara.


Koji film želite da pogledate, koju emisiju da ispratite, koju internet stranicu da posetite, koju aplikaciju da učitate? Samo recite, i to doslovno – u mikrofon na daljinskom upravljaču.\nNovi Tesla S901 powered by Android TV ispunjava sve želje – filmovi, serije i aplikacije, uz gledanje sadržaja sa mobilnih uređaja i ceo internet na vašem TV-u. Ovaj uređaj predstavlja integraciju računara, gejming konzole i televizora – i tako čini pravi multimedijalni uređaj za vaš dom.\nPredstavljena su tri nova modela\nOvaj model dolazi sa gratis gamepad-om, za uživanje u igicama u stilu prave konzole, samo na velikom 4K UHD ekranu. Sve ovo praćeno je hardverskom snagom koja omogućava odlične gaming performanse, a tu je i beskrajna lista aplikacija iz Google Play prodavnice koja pokriva interesovanja cele porodice.\nFoto: Dušan Stojančević / Promo\nPromocija novih modela televizora\nTesla S901 televizori opremljeni su ekranima 4K UHD rezolucije, sa Direct LED pozadinskim osvetljenjem i sa integrisanim Sound Bar-om, stereo sistemom sa dva snažna zvučnika smeštena u posebno rezonatorsko telo. Dodaćemo i to da audio sistem Tesla S901 televizora ima i podršku za Dolby DTS tehnologiju zvuka.\nHonor se više ne šali. Stiže novi telefon sa masivnim ekranom\nNova Grunding linija\nGrundig, brend potrošačke tehnike i aparata sa više od 70 godina tradicije poslovanja širom sveta, predstavio je novu liniju ugradne i samostojeće tehnike u Srbiji.\nAMSS: Pojačan saobraćaj na putevima ka turističkim centrima


SVAKA ČETVRTA ŽALBA NA PATIKE: Potrošači u Srbiji ubedljivo najviše primedaba imaju na kvalitet obuće | Novosti.RS\nSvaka četvrta primedba na kvalitet robe lane odnosila se na patike i cipele!\nPoslednji podaci objedinjeni u Izveštaju o radu Nacionalnog registra potrošačkih prigovora za 2019. godinu, koji je u nadležnosti Ministarstva trgovine, pokazuju da se od ukupno 26.532 potrošačka prigovora, čak 6.229 odnosilo na obuću. Njihov broj je dupliran u odnosu na 2016. godinu, kada je bilo 3.301 reklamacija.\nPotrošači se najčešće suočavaju sa problemom da se posle kraćeg nošenja obuća odlepi, da cipeli napukne đon ili da se patika rašije po šavovima.\nOD 99 PARA SAMO TRGOVAC PROFITIRA: Stoti delovi dinara opstaju u cenovnicima iako su davno povučeni iz opticaja\n15. 10. 2020. u 16:00\nBUTKICA PO DUPLOJ CENI: Kupac u "Lidlu" platio 3,6 kilograma mesa a dobio 1,8\n10. 10. 2020. u 14:42\nBEOGRAĐANKA U "MAKSIJU" PRONAŠLA BAJATE VIRŠLE: Cena bila snižena, a nigde nije pisalo da je to zbog isteka roka\n08. 10. 2020. u 19:08 >> 19:08\n01. 10. 2020. u 17:53\n- U takvim slučajevima kupci su, u skladu sa Zakonom o zaštiti potrošača, izjavljivali reklamacije trgovcima, koje su najčešće odbijane uz obrazloženje da su oštećenja nastala zbog mehaničkog oštećenja na obući prouzrokavano nepravilnim korišćenjem - navode u Izveštaju. - Uočen je problem da trgovci ne pružaju predugovorne informacije potrošačima u kojim uslovima i za koje namene se može nositi obuća, za sport, za šetnju ili za suvo vreme.\nSaša Filipović, direktor Sektora za tekstil i kožu u "Jugoinspektu", kaže da se oko 70 odsto od ukupnog broja reklamacija obuće smatra opravdanim.\n- Stručna mišljenja koja izdaje "Jugoinspekt Beograd" u vezi sa reklamiranim proizvodima, bazirana su na kontrolisanju dostavljenih proizvoda, ispitivanju novih neupotrebljenih uzoraka, te znanju i iskustvu tehničkih lica, koja su specijalizovana za tekstilne i kožne proizvode i obuću - objašnjava Filipović. - Prilikom sprovođenja ovih postupaka koristi se specifična oprema čija je funkcija da simulira upotrebu obuće prema predviđenim uslovima i omogući uvid u ponašanje proizvoda tokom eksploatacije.\nKONAČNE ODLUKE NA SUDU\nFILIPOVIĆ napominje da se, prema važećoj regulativi, kupoprodaja robe smatra ugovornim odnosom između prodavca i kupca robe iz kojeg proizlaze prava i obaveze za obe pomenute strane.\n- Svi sporovi, uključujući i reklamaciju robe, rešavaju se dogovorom između prodavca i kupca ili, u slučajevima kada dogovor nije moguć, prema odluci nadležnog suda - objašnjava Filipović. - Sve organizacije ili pojedinci koji u postupku rešavanja reklamacija učestvuju kao treće lice, kontrolne kuće, udruženja i medijatori, nemaju ovlašćenja i objektivno nisu u mogućnosti da donose konačne odluke o rešavanju sporova, već to, u krajnjoj instanci, može doneti jedino i isključivo nadležni sud. Rešenja i nalazi iz naših dokumenata nisu obavezujući pri konačnom rešavanju spora.\nFilipović napominje da stručna mišljenja, u najvećem broju slučajeva, ne služe da konstatuju saobraznost ili nesaobraznost kontrolisanog proizvoda u odnosu na odredbe Zakona o zaštiti potrošača. Po njegovim rečima, ovo pitanje najčešće uopšte nije sporno, budući da se radi o proizvodima koji su reklamirani usled nastalih oštećenja, uočenih grešaka i drugih neusaglašenosti.\n- Stručna mišljenja koja dajemo služe da pruže dodatne informacije o uzrocima nastanka oštećenja, grešaka i ostalih funkcionalno-estetskih i drugih nesaobraznosti reklamiranih proizvoda kao i da budu smernice u postupku rešavanja reklamacija i postizanja dogovora između prodavca i kupca robe - navodi direktor Sektora za tekstil i kožu.\n- Procedura utvrđivanja uzroka nesaobraznosti neretko, ali ne u svakom slučaju, podrazumeva ispitivanje novih, nekorišćenih uzoraka istog reklamiranog artikla kako bi se dobio uvid u ponašanje novog proizvoda nakon primenjenog postupka održavanja ili predviđene upotrebe koju je projektovao i deklarisao proizvođač. Tako je, na primer, simulacijom eksploatacije novog uzorka obuće na odgovarajućem uređaju i naknadnim kontrolisanjem, moguće sa prihvatljivim nivoom pouzdanosti utvrditi da postoji sistemska greška u proizvodnji datog artikla i da je za nesaobraznost odgovoran proizvođač, odnosno da je reklamacija kupca opravdana.\nžalbe Potrošačka korpa obuća kvalitet obuće primedbe\nKada dodjem u Srbiju i "bacim" pogled na sportsku garderobu,naručito na patike,pa laik vidi da je makar polovina robe falš ili roba treceg kvaliteta.\nTrziste obuce u Srbiji\nLos kvalitet a cene astronomske.\nSve dok budete uvozili skart bice zalbi metro ima najlosiju obucu meni se odlepile posle dva meseca kome da se zalim bogu.


Dan online - Sport: Raičević rekordno u finalu, Novljani ekipni pobjednici - 2018-03-13\nSport PRVO KOLO KUPA CRNE GORE U STRELJAŠTVU Raičević rekordno u finalu, Novljani ekipni pobjednici\nStrijelac cetinjskog kluba GAMS Boško Raičević pobjednik je prvog kola Kupa Crne Gore u disciplini leteće mete Trap koje se proteklog vikenda održalo u Budvi. Na olimpijskoj streljani Košljun, Raičević je trijumfovao iako se mučio u kvalifikacijama sa novom opremom, ali je očito u finalu pronašao način pa je sa odličnih 43/50 pogotka ostvario pobjedu ispred Nikole Perišića (SK Herceg Novi), koji je pogodio 40 meta. Time je izjednačio rekord finala Dragana Mrkajića s prošlogodišnjeg Gran pri Budva.\n-Još se nisam privikao na novu pušku, ali očito da je potencijal veliki, rekao je posle finala Raičević.\nTreće mjesto je nakon vrlo dobrih kvalifikacija (111 pogodaka) osvojio Ivo Stanišić iz SK Budva sa 30 pogodaka u finalu. Vrijedan pomena je visok vodeći rezultat iz kvalifikacija Dragana Mrkajića (SK Herceg Novi), koji je sa 113 pogodaka nagovijestio da se još nije oprostio od reprezentativnog dresa. Novljani su u sastavu (Mrkajić 113, Perišić 104, Krivokapić 101) ubjedljivo nadmašili drugoplasirane domaćine SK Budva (Stanišić 111, Marković 94, Boreta 88) i ukupnim rezultatom 318:293 poveli u trci za ovogodišnji trofej Kupa Cr`ne Gore gdje su preostala još tri kola do kraja.\nTreće mjestoekipno zauzeo je novoformirani podgorički klub Vuk\nIdućeg vikenda crnogorski trapaši će nastupiti na jakom međunarodnom Grand pri turniru u istarskom Novigradu, gdje fabrika “Bereta” sponzoriše nagrade u sportskom oružju. Naredno kolo Kupa Crne Gore je na programu\n31. marta u Herceg Novom.


Nema priključenja na "Južni tok" — Викиновости\nNema priključenja na "Južni tok"\nBor/ Srbija (PR Objave) - Da je gasovod "Južni tok" itekako značajan za Srbiju, u potpunosti je jasno. Definitivno je dogovoreno da trasa iz Bugarske u Srbiju bude kod Zaječara, i od Bora će proći na samo 12 kilometara. Sve ove informacije kod mnogih Timočana, odnosno žitelja istične Srbije, upućuje na razmišljanje o grejanju na gas, i uopšte o korišćenju gasa u mnoge svrhe, i to podjednako za domaćinstva, ali i za privredu.\nPoslednjih godina su mnogi čelnici opština u istočnoj Srbiji davali izjave medijima da će za njihovu opštinu mnogo značiti gasovod "Južni tok", i da će izgradnja sekundarne mreže omogućiti gasifikaciju celog područja. Da je priča u potpunosti drugačija i da uopšte projektom nije predviđeno, a ni dozvoljeno, bilo kakvo priključenje na "Južni tok", što znači da nema ni govora od gasifikacije istočne Srbije od "Južnog toka", potvrđuje Saša Galik, stručnjak za infrastrukturu u Regionalnoj agenciji za razvoj istočne Srbije.\n"Ono što bi građani Timočke krajine trebalo da znaju jeste da je "Južni tok" projekat koji je namenjen isključivo distribuciji gasa do zemalja zapadne Evrope. Nikada nijednim delom projekta nije bilo predviđeno naknadno priključenje na "Južni tok", dakle nema priključenja nijednog domaćinstva, preduzeća ili grada. Jedino mesto priključenja u Srbiji jeste Banatski dvor, gde već postoji skladište. Prema dogovorima, tu će se skladištiti gas iz "Južnog toka" za potrebe Srbije. Ukoliko želimo da govorimo o gasifikaciji istočne Srbije, i gradova Bor, Zaječar, Negotin, to su onda potpuno drugi projekti koji sa "Južnim tokom" nemaju nikakvih dodirnih tačaka. Gasifikacija istočne Srbije može doći iz pravca Paraćina ili Niša, a to je već postojeća distributivna gasovodna mreža. Kada to kažem, ukazao bih i na trenutnu cenu gasa i činjenicu da je sve više potrošača u Vojvodini koji odjavljuju svoje gasne priključke." - kaže Saša Galik, stručnjak za infrastrukturu u Regionalnoj agenciji za razvoj istočne Srbije.\nJužnim tokom, za čiju izgradnju se u Srbiji izjasnilo 73 odsto građana, prolaziće ogromna količina gasa ka srednjoj i južnoj Evropi preko naše teritorije, od čega će Srbija imati veliku korist i zbog naplate tranzitnih taksi. Pomenuta gasifikacija istočne Srbije ipak će morati da bude deo nekih drugih projekata, a ne "Južnog toka". Žitelji istočne Srbije koji su u svojim gradovima priključeni na vrelovodnu mrežu, mogu za sada biti zadovoljni i kvalitetom i cenom grejanja, jer bi u svakom slučaju grejanje na gas bilo skuplje.\nRadio televizija Bor „Nema priključenja na "Južni tok"” PR Objave, 14. novembar 2013. (српски)\nПреузето из „https://sr.wikinews.org/w/index.php?title=Nema_priključenja_na_%22Južni_tok%22&oldid=3135701”\nДатум и време последње измене странице: 15. новембар 2013. у 23:57


Počinje samit OEBS: Šefovi 40 zemalja u Beogradu – mojKontakt portal – Radio Televizija Kontakt\nPočinje samit OEBS: Šefovi 40 zemalja u Beogradu\nDvodnevni ministarski samit OEBS-a, koji danas počinje u Beogradu, okupiće šefove diplomatija više od 40 zemalja, među kojima SAD, Rusije i EU, te generalnog sekretara Savjeta Evrope.\nNa skupu, koji će biti održan u beogradskoj Kombank Areni, učestvovaće 57 zemalja članica OEBS-a, kao i 11 zemalja mediteranskih i azijskih partnera, a očekuje se donošenje niza važnih odluka, među kojima i odluka o borbi protiv terorizma i migrantskoj krizi.\nSkup u Beogradu održava se u godini kada se obilježavaju četiri decenije od usvajanja Završnog akta iz Helsinkija, odnosno principa na kojima se zasniva OEBS, a njime će biti zaokruženo predsjedavanje Srbije toj organizaciji.\nU Beograd, koji će postati evropska diplomatska prijestonica, došli su ruski ministar spoljnih poslova Sergej Lavrov, američki državni sekretar DŽon Keri, visoki predstavnik za spoljnu politiku i bezbjednost EU Federika Mogerini, kao i još 1.000 predstavnika delegacija. Skupu će prisustvovati i ministar inostranih poslova BiH Igor Crnadak.\nDolazak je najavio i ministar spoljnih poslova Turske Mevlut Čavušoglu, koji će se na skupu u Beogradu sresti sa Lavrovim prvi put poslije obaranja ruskog vojnog aviona.\nPlanirano je da se učesnicima obrati premijer Srbije Aleksandar Vučić, koji će, na marginama samita imati i susrete sa stranim zvaničnicima. I predsjednik Srbije Tomislav Nikolić na marginama skupa imaće niz bilateralnih sastanaka.\nSamit ministara OEBS-a se po političkom značaju može uporediti samo sa konferencijama nesvrstanih u vrijeme vladavine Josipa Broza Tita, čiji će veliki portret biti postavljen na ulasku u Kombank Arenu. Ta fotografija je nastala na prvoj konferenciji ove organizacije, koja je prije skoro četiri decenije održana Beogradu.\nSkup OEBS-a održava se nakon nedavnih terorističkih napada i zategnutih odnosa velikih zemalja.\nO bezbjednosti skupa brine više od 7.000 policajaca, jake formacije bezbjednosnih snaga raspoređene su u pet prstenova obezbjeđenja, a snajperisti su raspoređeni po krovovima zgrada u blizini mjesta sastanaka.\nOsim srpskih bezbjednosnih službi, u Beogradu su i specijalci drugih država, pa su američki državni sekretar i ministar spoljnih poslova Rusije u Srbiju došli sa svojim obezbjeđenjem.\nPredstavnicima delegacija na raspolaganju je 76 limuzina, dok je za najvažnije visoke goste obezbijeđeno pet blindiranih automobila.\nZa smještaj gostiju biće korištene usluge 19 beogradskih hotela, koje plaćaju delegati iz svog džepa, osim za vođe delegacija, čiji smještaj će platiti Srbija.\nPlanirano je da se tokom održavanja samita OEBS-a učesnicima podijeli 2.000 obroka, a iz budžeta Srbije izdvojeno 360 miliona dinara (tri miliona evra), dok je OEBS obezbijedio pomoć od 500.000 evra.\nPotpisan memorandum o saradnji kompanije Rapić i Poljoprivrednog fakulteta\nBritanija izvela prve vazdušne napade na IS u Siriji (FOTO, VIDEO)


Kao akreditovana Cambridge škola, LINK group omogućava sticanje kvalifikacija i sertifikata priznatih od strane obrazovnih institucija i poslodavaca širom sveta.\nKako polaganje i sticanje tako prestižnog sertifikata nije jednostavno i, pored poznavanja jezika, zahteva i određeni nivo veština, kreirali smo pripremne online kurseva za polaganje Cambridge ispita iz engleskog jezika sa puno korisnih saveta i primera sa prethodnih polaganja, koji će vam garantovano pomoći da uspešno položite ispit i steknete Cambridge sertifikat.\nCambridge sertifikacija je dostupna i vama.\nPripremni kursevi, namenjeni prvenstveno za polaznike LINK group edukativnih ustanova, sada su dostupni i svima vama koji želite da steknete Cambridge sertifikat.\nCambridge Assessment English Authorised Centre\nLINK group je od strane Cambridge Assessment English dobio status Cambridge Assessment English Authorised Centre.\nOrganizacija i administracija polaganja Cambridge Assessment English ispita realizuje se u okviru LINK Examinations Institute.\nNa sajtu OKengleski na najbolji način možete pripremiti da položite bilo koji od ovih ispita i steknete ove prestižne sertifikate. Pripremne kurseve uskladili smo sa svim nivoima ovih ispita za koje se organizuje polaganje.\nViše o procesu prijavljivanja i o Cambridge centrima u kojima u svojoj zemlji možete polagati FCE i BEC ispite možete se informisati ovde.\nOni otvaraju vrata visokog obrazovanja, povećavaju šanse za zaposlenje i, budući da su globalno priznati, onome ko ih poseduje povećavaju mogućnosti izbora kada je reč o nastavku obrazovanja i radu.\nPolaganjem Cambridge ispita dobijate potvrdu o visokom znanju engleskog jezika, koja vam donosi značajnu prednost u odnosu na stotine i hiljade drugih kandidata sa istim kvalifikacijama.\nCambridge English sertifikati predstavljaju spektar profesionalnih kvalifikacija iz engleskog jezika, koji su namenjeni upravo onima koji žele da unaprede svoju karijeru ili stepen obrazovanja.\nSertifikati su dostupni za različite nivoe znanja jezika i pogodni su za polaznike svih generacija sa različitim prethodnim profesionalnim iskustvom i znanjem engleskog jezika. Prijavite se za FCE pripremni kurs ili BEC pripremni kurs i steknite Cambridge sertifikat.


► Vulin: Od Srbije se ne može otimati\n20.08.2018 | 14:36h ► 17:17h Beograd\n"Svi oni koji govore o ratu, svi oni koji govore da bi od države Srbije uzeli nešto na silu, treba da znaju da je Vojska Srbije dovoljno spremna, naoružana i obučena da svako ko pomisli - treba da odmah odustane od toga i da nikada ne govori o tome", rekao je ministar Vulin u kasarni "Stefan Nemanja" u Raški.\nOn je kazao da je Vojska Srbije u stanju da sačuva bezbednost čitavog prostora i da je spremna da u potpunosti obezbedi Kopnenu zonu bezbednosti (prema Kosovu) i da sve što je u njenoj zoni odgovornosti uradi na najbolji mogući način.\nVulin je kazao i da VS poklanja posebnu pažnju obuci svojih pripadnika, te da nikada nije dovoljno da se naoružavaju i opremaju najsavremenijom tehnikom, ako nema ljudstva koje je obučeno i koje je sposobno da tehniku koristi.\n"Ali i više od toga - ljudstvo koje je visoko motivisano da se bori za svoju zemlju i da čuva mir i sigurnost svakog građanina naše zemlje", rekao je Vulin.\nOn je naveo i da je "malo naroda koji znaju kolika je vrednost slobode" i da će zato VS učiniti sve da Srbija i njeni građani budu sigurni i slobodni.\nKomentarišući danas prikazan deo obuke u Raškoj, zamenik komandanta 2. brigade Kopnene vojske pukovnik Muharem Fazlić istakao je da je reč o integrisanom vidu obuke više rodova, koji je organizovala Kopnena vojska.\nU garnizonu Raška i poligonima u neposrednoj blizini kasarne "Stefan Nemanja" prikazan je deo obuke pešadijskih, oklopnih, artiljerijskih i specijalnih jedinica koja se poslednjih dana intenzivno odvija u tom području.\nVulin sa šeficom diplomatije Gane o unapređenju saradnje\nMinistar odbrane Srbije Aleksandar Vulin razgovarao je danas u Beogradu sa ministarkom inostranih poslova i regionalnih integracija Gane Širli Ajorkor Bočvej o unapređenju saradnje.\nVulin i Bočvej su tokom sastanka u zgradi Starog generalštaba ukazali na važnost zaključenja Sporazuma o saradnji u oblasti odbrane, kao pravnog okvira za uspostavljanje i razvoj bilateralne vojne saradnje, a da se kapaciteti za to ogledaju u oblasti vojnoekonomske, vojnoobrazovne i vojnomedicinske saradnje, saopštilo je Ministarstvo odbrane Srbije.\nVulin je istakao principijelnu poziciju Srbije u vezi sa jednostrano proglašenom nezavisnošću Kosova i rekao da Srbija ostaje čvrsto pri stavu da je potrebno striktno poštovati odredbe Rezolucije 1244 Saveta bezbednosti UN i da je KFOR najodgovorniji za održavanje mira i bezbednosti na teritoriji Kosova i Metohije i jedini partner Vojsci Srbije u obezbeđivanju administrativne linije, navedeno je u saopštenju.\nSrpski ministar odbrane je rekao i da Srbija nastavlja da vodi balansiranu politiku odbrane i neprestano radi na unapređenju i "daljem kvalitativnom razvoju odnosa" u oblasti odbrane sa svim državama i međunarodnim organizacijama, u skladu sa definisanim nacionalnim interesima.\nBočvej je prethodno na zajedničkoj konferenciji za novinare sa ministrom spoljnih poslova Srbije Ivicom Dačićem u Ministarstvu spoljnih poslova Srbije rekla da će Vlada Gane razmotriti odluku o priznanju Kosova koju je donela prethodna administracija, dodajući da je to bila glavna prepreka razvoju odnosa sa Srbijom.\nŠirli Ajorkor Bočvej


NA MUCI SE POZNAJU JUNACI: Đokovića podržao veliki rival\nNOVAK Đoković ponovo se nalazi u pritvoru gde čeka novo suđenje koje je zakazano za 23.30 posle kog će biti poznato da li ćemo ga gledati na Australijan openu. Mnogo je onih koji najboljem teniseru sveta pružaju podršku, pa je tako na njegovu stranu ponovo stavo veliki rival, ali i prijatelj Aleksandar Zverev.\nNemac je govorio o tretmanu koji Australija ima prema osvajaču devet titula u Melburnu (apsolutni rekorder).\n- Mislim da ne bi došao u Australiju 'na sreću' misleći da će igrati, imao je uz sebe odgovarajuće dokumente za ulazak u vizu. I vi da imate vizu i vi biste mislili da ćete igrati - rekao je Zverev na konferenciji za medije i potom dodao:\n- Novak Đoković je veliki teniser, globalna zvezda. Mislim da preko njegovih leđa pokušavaju da uzmu poene, samo zato što je to Novak. Australijska i viktorijanska vlada je trebalo da budu jasne o tome šta se događa i pre nego što je došao. Mislim da nije fer dovesti ga ovde i ne dati mu da igra - zaključio je treći teniser sveta.\nOvaj 24-godišnjak iz Hamburga je jedan od retkih igrača iz teniskog vrha koji je stao na stranu Novaka, dok su veoma oštri prema njemu bili Stefanos Cicipas i Rafael Nadal.\nODLUČUJE TROČLANO VEĆE: Usvojen zahtev Novakovih advokata\nNovak ponovo u imigracionom pritvoru!\nKONAČNA ODLUKA VEČERAS: Suđenje Đokoviću od 23.30 časova\nNADAL PUN SUJETE: Vidite šta je rekao za Novaka\n#Novak Đoković #Novak Đoković vesti #Novak Đoković suđenje #Australian open #Aleksandar Zverev\nNEMA LUKSUZA, NA PODU SAMO JEDNO: Soba Tare i Stefana (FOTO)\nTRANSFER BOMBA Legenda tvrdi: Ronaldo OVDE nastavlja karijeru\nŠOU: Jeca sa sestrom i Noletovim bratom - kabriolet i folk


Generalni sekretar u Ministarstvu spoljnih poslova Srbije Veljko Odalović smatra da su zemlje Kvnte svojim saopštenjem o izborima na Kosovu htele da zamagle suštinu i poruku jedinstva koju su Srbi poslali. U razgovoru za RTS podseća da ni komisija, ni oni koji su vršili monitoring, među kojima su bili i strani posmatrači, nisu imali zamerke na izborni proces.\n"Somalija će preispitati odluku o priznanju Kosova"\nPredsednik Somalije Mohamed Abdulahi Mohamed Farmađo kaže da će njegova vlada preispitati i ukinuti sve odluke prelazne vlade iz 2010. koje nemaju legitimitet.\nSrpskoj listi IPŽP izrekao kaznu od 6000 evra\nPrva kazna od 2000 evra izrečena je zato što su nekoliko dana pre izbora, tačnije 16. maja, u centru Severne Mitrovice, na javnim mestima tokom nadgledanja primećeni plakati političkog subjekta Srpska lista.\nRahim Hašimi oslobođen, ostaloj četvorici određen pritvor\nČetvorici Albanaca uhapšenih u akciji „Talas“ određen je jednomesečni pritvor, dok je Rahim Hašimi oslobođen, prenosi Gazeta Express. Hašimi je, prema tvrdnjama medija, blizak PDK, a takođe je ispitan i od strane Kancelarije specijalnog tužioca u Hagu.\nAli Hadri: Izjava Apostolove rasistička i opasna\nDečanski ogranak Lige istoričara Kosova "Ali Hadri" reagovao je na izjavu Natalije Apostolove koja je zajedno sa ambasadorom SAD-a na Kosovu uputila apel da se sprovede odluka Ustavnog suda Kosova iz 2016. kojom se potvrđuje vlasništvo manastira Dečani nad 24 hektara zemlje.\nPredsednici Demokratskog saveza Kosova i pokreta "Samoopredeljenje" Isa Mustafa i Aljbin Kurti složili su se da počnu neophodne pripreme za rušenje aktuelne vlade Ramuša Haradinaja.\nKomandant združenih snaga NATO-a admiral Džejms Fogo sastao se sa kosovskim ministrom odbrane Rustemom Berišom i komandantom KBS-a Rahmanom Ramom sa kojima je razgovarao o bezbednosnoj situaciji na Kosovu.\nNovosti: Tačijev novi "prst u oko" Beogradu\nNajavljujući koncept za sastanak sa srpskom delegacijom u Parizu 1. jula, kosovski predsednik Hašim Tači još jednom je gurnuo prst u oko Beogradu, pišu Novosti.\nKosovski premijer Ramuš Haradinaj ponovio je da je taksa na srpske proizvode uvedena kako bi se dobilo priznavanje Kosova od Beograda.\nCentralna izborna komisija (CIK) objavila je konačne rezultate vanrednih izbora za gradonačelnike u opštinama na severu Kosova, po kojima su kandidati Srpske liste osvojili apsolutnu većinu glasova.\nMinistar trgovine, turizma i telekomunikacija Rasim Ljajić ocenio je da je pretnja Prištine Tirani o uvođenju taksi na albanske proizvode poput taksi Srbiji i BiH, klasična ekonomska igra u čijoj pozadini stoje interesi pojedinih lobija i da ta mera nije politički motivisana, kao što je slučaj sa uvođenjem taksi Srbiji.\nNastavak podrške Svetske banke poljoprivredi\nSvetska banka će nastaviti dalju podršku sektora poljoprivrede i ruralnog razvoja na Kosovu kroz razne poljoprivredne projekte, saopšteno je nakon sastanka predstavnika Svetske banke i ministarke poljoprivrede Dijane Živić.\nMoramo da obezbedimo da nijedna zemlja više ne prizna Kosovo, rekao je za RTS ministar spoljnih poslova Ivica Dačić i dodao da će nastaviti da radi na tome.\nDirektor Kancelarije za Kosovo i Metohiju Marko Đurić poručio je da premijer Ramuš Haradinaj treba da prihvati stvarnost da je Autonomna pokrajina Kosovo i Metohija deo Republike Srbije, a Srbija je spremna za sporazum kojim će AP KiM garantovati najviši stepen autonomije, u skladu sa evropskim i svetskim standardima.\nU Prizrenu i ove godine Dečija smotra folklora\nU manastiru Sveti Arhangeli kod Prizrena sutra će biti održana 19. Dečija smotra folklora.\n„Ženidba“ i „Razvojini put Bore Šnajdera“ u Herceg Novom\nNakon odigrane predstave „Banović Strahinja“ u Kraljevu na festivalu „Joakim Vujić“, gde se tražila i karta više, Narodno pozorište iz Prištine nastavilo je put ka Herceg Novom.\nJedan od lokalnih komandanata Oslobodilačke vojske Kosova Remzi Šalja, koji je u januaru "nestao" posle poziva koji mu je uputilo tužilaštvo Specijalnog suda pred kojim će se voditi procesi protiv bivših pripadnika OVK, uhapšen je za sada na nepoznatoj lokaciji, javljaju prištinski mediji.\nKosovski premijer Ramuš Haradinaj poručio je, nakon sastanka predsednika Aleksandra Vučića sa predstavnicima Srba sa KiM, da je Priština spremna na sporazum koji će odražavati realnost i postojanje "dve države" u njihovim sadašnjim granicama.\n"Gonđa Čauši bi bila bolji gradonačelnik"\n"Očigledno je da kada ova vlast nema stvarnih protivnika, ona orvelijanski pribegne tome da ratuje sa izmišljenim i da tada ne bira sredstva niti brine o posledicama koje može proizvesti". Ovako piše Marko Jakšić, bivši odbornik GI SDP u SO Severna Mitrovica u autorskom tekstu za list Danas.\nPopović: Na sastanku potvrda jedinstva države i Srpske liste\nNa sastanku sa predsednikom Aleksandarom Vučićem biće potvrđeno jedinstvo između državnog vrha i Srpske liste, rekao je za RTS gradonačelnik Gračanice Srđan Popović.


Exit 2019: Na tvrđavu dolazi i Carl Cox - Dan u Beogradu\nNaslovna » BG špijun » Exit 2019: Na tvrđavu dolazi i Carl Cox\nExit 2019: Carl Cox\nExit 2019: Na tvrđavu dolazi i Carl Cox\nNeko drugi 22. decembar 2018. BG špijun Postavite komentar\nNajpopularniji DJ svih vremena, a za mnoge i sam simbol ove profesije, veliki Carl Cox, potvrdio je dolazak na Exit.\nCarl Cox se odazvao pozivu fanova i potvrdio dolazak na legendarnu Dance Arenu narednog leta!\nBiće ovo ujedno i obeležavanje desetogodišnjice čuvenog nastupa iz 2009. godine koji se ubraja među najveće žurke u istoriji elektronske muzike.\n„To je bilo jedno od mojih najboljih iskustava“, potvrdio je Carl Cox i dodao da se na Dance Areni mora nastupati punim srcem: „Novac ne može da kupi taj osećaj, ovde moraš da daš svoju dušu, da budeš ono što jesi i to je zaista posebno kod Exita“.\nIako je njegova veza sa Exitom dosta duga i snažna, ipak dugo nije dolazio u Srbiju, a glavni razlog za to je njegova odluka od pre nekoliko godina da maksimalno smanji broj nastupa.\nZato je svako njegovo pojavljivanje pred publikom danas pravi praznik i jedno od iskustava koje se ne propušta:\n„Izuzetno smo uzbuđeni dolaskom velikana na Exit iduće godine“, izjavio je osnivač festivala Dušan Kovačević i dodao: „U pitanju je prava ekskluziva, jer otkako je odlučio pre nekoliko godina da smanji broj nastupa i pojavljuje se samo u specijalnim prilikama, postavilo se pitanje da li će ikada ponovo doći u naše krajeve. Na sreću, emotivni poziv koji smo mu uputili zajedno sa fanovima je dao rezultat i njegov menadžment nam je potvrdio da Carl ima veliku želju da se vrati na Exit, te da je zbog toga odbio višestruko veće ponude nekih zemalja u okruženju. Ono što je sigurno da nas na otvaranju Exita iduće godine očekuje zaista posebno veče i žurka koja će nesumnjivo ispisati nove stranice istorije Dance Arene“.\nNajtraženiji… Carl Cox\nCarl Cox već decenijama važi za jednog od najtraženijih DJ-eva sveta.\nPosle petnaest sezona njegovih legendarnih „Revolution“ žurki na Ibici, 2016. godine je Space napustio kao osoba koja je od njega napravila jedan od najvećih klubova na svetu. Posle toga je Cox nezvanično krunisan kao kralj ovog jedinstvenog ostrva.\nPored toga, do 2017. godine vodio je svoj voljeni Global Radio Show koji je, posle 16 godina postojanja, imao i do 17 miliona slušalaca nedeljno u 35 zemalja!\nTagovibg špijun carl cox exit 2019 karl koks novi sad petrovaradinska tvrđava\nPrethodni Prvi Zimski festival u Borči\nSledeći Veče šlagera: Besplatni novodišnji koncert u Božidarcu


Staro Sajmište – izgradnja kulture sećanja na dobrom putu | Talas.rs\nKada se u celini sagledaju sve pozitivne ocene i pomaci, samo jedna negativna ocena, te realna ograničenja koja će nastaviti da pogađaju Republiku Srbiju i srpsko društvo sledeće godine, možemo biti zadovoljni ovogodišnjim presekom stanja.\nU članku objavljenom na Talasu 9. decembra 2019. godine, najavili smo osnivanje Memorijalnog centra posvećenog komemoraciji i istraživanju stradanja srpskog, jevrejskog i romskog naroda u nemačkom logoru na Starom sajmištu (1941-1944), na prostoru nekadašnje Bežanijske bare. Slično kao i tada, informisaćemo Vas o ostvarenim koracima u pravcu uspostavljanja institucionalne kulture sećanja u Republici Srbiji, kao i onima koji nam slede. Pretpostavka za donošenje Zakona o Memorijalnom centru bila je izmena i dopuna temeljnog Zakona o kulturi koji, do januara 2020. godine, nije prepoznavao koncept kulture sećanja. Posledično, bez unošenja dopune o specifičnom načinu sećanja na žrtve ratnih i zločina protiv čovečnosti, ne bi postojala mogućnost osnivanja memorijalnih centara. Članom 3, načelo br. 13, u okviru izmena i dopuna Zakona o kulturi objavljenim u „Službenom glasniku RS“ br. 6/2020 od 24. januara 2020. godine, predviđa se sledeće: „[…] negovanje kulture sećanja, za čiju primenu je nadležan Muzej žrtava genocida.“\nNa taj način smo stvorili ne samo institucionalne osnove za razvoj istraživanja i kulture sećanja na stradanja srpskog i drugih naroda u Republici Srbiji, već će ono biti i pod nadzorom vrhunske i jedinstvene državne institucije u čijem je mandatu isključivo bavljenje ovim temama. Naučno zasnovano istraživanje dobilo je novi podsticaj jer je: prvo, došlo do delegiranja izučavanja stradanja na Sajmištu od Muzeja žrtava genocida ka Memorijalnom centru; drugo, Muzej žrtava genocida može da usredsredi ograničene resurse na izučavanje stradanja srpskog i drugih naroda na ostalim mestima poput Jasenovca, Jadovna, Garavica, Prebilovaca, Starog Broda, Srema, južne Bačke i Novog Sada, Kosova i Metohije; kao i u drugim periodima (na primer, ratni zločini za vreme Prvog svetskog rata od strane bugarskih vojnih i policijskih jedinica, „Bljesak“ i „Oluja“, stradanja na Kosovu i Metohiji tokom i posle rata iz 1998-1999. godine).\nKao osnova Zakona o Memorijalnom centru „Staro sajmište“, poslužio je Nacrt Radne grupe Vlade Srbije, a objavljen je u „Službenom glasniku RS“ br. 15/2020 od 24. februara 2020. godine. Zakon predviđa, između ostalog, dva muzeja koja će predstavljati posetiocima istorijsku realnost na beogradskom Starom sajmištu, nekadašnje Bežanijske bare, u periodu između 1941. i 1944. godine. Ukratko, Muzej „Jevrejski logor Zemun“ biće posvećen očuvanju sećanja na stradale Jevreje i Rome vojno-okupacione zone „Srbija“. Oni su bili zatočeni od 8. decembra 1941. do 10. maja 1942. godine kada je poslednju vožnju obavio kamion dušegupka od Jevrejskog logora do unapred pripremljenih masovnih grobnica u Jajincima.\nMuzej „Prihvatni logor Zemun“ čuvaće sećanje na stradale Srbe iz Nezavisne Države Hrvatske i okupacione zone „Srbija“, pripadnike NOP-a i JVuO-a, civile, kao i druge protivnike okupacionih režima koji su u periodu od 4. maja 1941. pa sve do kraja jula 1944. godine, prošli kroz logor na Starom sajmištu. Memorijalni centar će obavljati i aktivnosti vezane za obrazovno-vaspitne, naučno-istraživačke i izdavačke poslove kao i poslove u vezi sa rekonstrukcijom, adaptacijom i uređenjem autentičnih objekata na tom prostoru. Konkretno, planira se restauracija Centralne kule (komanda logora), Turskog paviljona (mrtvačnica i kupatilo za logoraše), paviljona Nikole Spasića (bolnica za logoraše), kao i Čehoslovačkog i Italijanskog paviljona.\nOdmah se postavlja pitanje: koji su sledeći konkretni koraci nakon završetka legislativne faze procesa uspostavljanja institucionalne kulture sećanja? Nažalost, usled pandemije Covid-19, odredbe Zakona vezane za uspostavljanje upravnog i nadzornog odbora, imenovanje v.d. direktora ustanove i donošenja njenog Statuta, nisu sprovedene u delo. Naime, od trenutka stupanja na snagu Zakona, 8 dana nakon njegovog donošenja tj. od 3. marta 2020. godine, Vlada Republike Srbije trebalo je da „imenuje vršioce dužnosti direktora, kao i predsednika i članova Upravnog i Nadzornog odbora Memorijalnog centra „Staro sajmište” u roku od 30 dana od dana stupanja na snagu ovog zakona [Član 17].“ Dalje, u članovima broj 18 i 19 razrađuju se vremenski okviri za donošenje neophodnih dokumenata (Statut ustanove i akti o organizaciji i sistematizaciji poslova u okviru Memorijalnog centra) i imenovanje direktora. Najvažnije, svi navedeni poslovi moraju biti završeni do početka primene Zakona tj. od 1. januara 2021. godine.\nSpomenik na Starom Sajmištu; foto: Slobodan Manojlović\nS obzirom na činjenicu da je u toku pisanja ovog članka, u novembru 2020. godine, nova Vlada Republike Srbije imenovana (imena novih ministara objavljena 28. oktobra, na čelo Ministarstva kulture i informisanja postavljena gđa Maja Gojković), pitanje o sledećim konkretnim koracima, odnosno njihova primena jer su isti jasno naznačeni i vremenski određeni, ostaje otvoreno. Iako nije nerealno za očekivati da do kraja godine budu imenovani v.d. direktora i članovi navedenih odbora, a nakon toga i donešeni ključni dokumenti za funkcionisanje Memorijalnog centra, stiče se utisak da trenutna Vlada Srbije neće preterano žuriti sa sprovođenjem članova 17, 18 i 19 pomenutog Zakona. S druge strane, činiće druge korake koji će signalizirati zainteresovanim akterima – Srpskoj Pravoslavnoj Crkvi, jevrejskoj i romskoj zajednici, civilnom sektoru i međunarodnim organizacijama – posvećenost Republike Srbije uspostavljanju Memorijalni centar na Sajmištu.\nU tom svetlu treba tumačiti odluku Zavoda za zaštitu spomenika kulture Grada Beograda o „raspisivanju javne nabavke za izradu tehničke dokumentacije projekta rekonstrukcije, adaptacije i sanacije ovog značajnog istorijskog objekta.“ Naime, simbol Starog sajmišta, Centralna kula gde se nalazila komanda logora, nalazi se u osetljivom stanju usled godina korišćenja bez ikakve kontrole, dodavanja improvizovanih stambenih prostora i odsustva bilo kakvih radova radi restauracije objekta. Odluka Zavoda dobija na težini kada se uzme u obzir činjenica da je prostor Kule planiran za smeštaj uprave Memorijalnog centra i prve izložbene prostore, dok se ne adaptiraju ostali paviljoni. Prema nezvaničnim informacijama, Turski i paviljon Nikole Spasića namenjeni su budućem Muzeju „Jevrejskog logora Zemun“, dok se Češki i Italijanski paviljon planiraju za smeštaj budućeg Muzeja „Prihvatnog logora Zemun“.\nKako su ocenjeni napori Republike Srbije?\nOvde ćemo se ograničiti isključivo na ocene Međunarodne alijanse za sećanje na Holokaust (International Holocaust Remembrance Alliance, IHRA), međunarodne organizacije u kojoj Srbija ima punopravno članstvo i čije odluke pravno obavezuju zemlje članice. Potrebno je naglasiti da je IHRA, pored drugih međunarodnih aktera poput Centra Simon Vizental i Svetskog jevrejskog kongresa, imala odlučujuću ulogu u okviru niza poseta Predsedniku Republike Srbije, g. Aleksandru Vučiću, te je dala neophodan impuls za donošenje pomenutih izmena u zakonima i novih zakona.\nUkratko, na prošlogodišnjim zasedanjima IHRA-e u Luksemburgu i tokom ovogodišnjeg onlajn zasedanja, usled pandemije korona virusa, kojim predsedava Nemačka, napori Republike Srbije ocenjeni su pozitivno, s nadom da će se trend uspostavljen 2014. godine nastaviti. Isto tako, IHRA je zainteresovana za što skorije imenovanje Međunarodnog savetodavnog odbora Memorijalnom centru u kojem bi sedeli eminentni stručnjaci za pitanja Holokausta i stradanja drugih naroda tokom Drugog svetskog rata, poput dr Efraima Zurofa, direktora Centra Simon Vizental, dr Roberta Rozeta iz Jad Vašema, g. Majkla Berenbauma, stručnjaka iz SAD-a, dr Bruna Bojera iz Memorijala de la Šoa (Pariz) i drugih.\nPored toga, napori Srpske Pravoslavne Crkve u okvirima Mešovite komisije sa Hrvatskom Biskupskom Konferencijom ocenjeni su pozitivno i pružena je otvorena podrška njenim naporima da se do kraja rasvetli uloga Kardinala Alojzija Stepinca. Štaviše, bivši predsedavajući IHRA-e iz Luksemburga, Ambasador Georg Santer, istu poruku prosledio je Pjetru Parolinu, državnom sekretaru Vatikana. Nažalost, pitanje saradnje Republike Srbije s dr Gideonom Grajfom iz Izraela po pitanju Jasenovca našlo se na dnevnom redu i izrazito je negativno ocenjeno. Aktivnost dr Grajfa smatra se revizionističkom i nastavak saradnje s njim mogao bi imati teške diplomatske posledice po Republiku Srbiju, o čemu će IHRA odlučivati krajem 2020. godine.\nAko se uzme u obzir vanredna 2020. godina usled globalne pandemije korona virusa, uspostavljanje institucionalne kulture sećanja u Republici Srbiji nalazi se na pravom putu. Kada se u celini sagledaju sve pozitivne ocene i pomaci – donešeni zakonski okviri, raspisan tender za obnovu Centralne kule i međunarodna aktivnost delegacije Republike Srbije i samo jedna negativna ocena – te realna ograničenja koja će nastaviti da pogađaju Republiku Srbiju i srpsko društvo sledeće godine, možemo biti zadovoljni ovogodišnjim presekom stanja.\n*Autor teksta je sekretar Odbora za Jasenovac SAS SPC i istoričar Muzeja žrtava genocida\nTAGS: Beograd holokaust istorija Jevrejski logor Zemun kultura sećanja Staro sajmište


Otvorena za saobraćaj Dositejeva ulica\n11/06/2018 Tanja Drapšin Dositejeva ulica Bečej, Đorđe Milićević, rekonstrukcija ulice, dragan tošić\nZvanično je, nakon nekoliko odlaganja, otvorena i za saobraćaj i svečano Dositejeva ulica. Svečanom otvaranju u subotu 2. juna prisustvovao je kao predstavnik partnera u projektu, pokrajinske vlade, podpredsednik vlade Vojvodine Đorđe Milićević.\nNakon kratke šetnje kroz Dositejevu ulicu podpredsednik Milićević je rekao da je veoma zadovoljan kako je ovaj projekat okončan. Pre svega je zadovoljan što je ova ulica kao veoma važna saobraćajnica u gradu uređena i funkcionalna i rekao da je bilo veoma važno i obezbediti da bude sigurna za decu i građane jer se u njoj nalaze dve škole. On je obećao da će se uspešna saradnja pokrajinske vlade, sekretarijata i opštine Bečej nastaviti i dalje i da su na redu nove investicije posebno nastavak projekta uređenja ovog dela grada i saobraćajnica.\n„Saradnja opštine Bečej i pokrajinske vlade se nastavlja. Od juna 2016. godine, od kako deluje ovaj saziv pokrajinske administracije ukupan iznos zajedničkih investicija sa opštinom Bečej iznosi do sada preko 400 miliona dinara, sa ovim novim predviđenim i već ugovorenim investicijama kao što su uređenje raskrsnice Dositeje, Miloša Crnjanskog i Zoltana Čuke (Čilag ter prim.), sanacija krova sportskog centra i neki projekti pokrajinskog Sekretarijata za poljoprivredu kao što su sređivanje kanala za odvodnjavanje, kanalizacione mreže i dr., taj iznos sredstava dostiže i preko 550 miliona dinara zajedničkih investicija. Naravno nije sve urađeno i ima još mnogo tačaka i problema na kojima možemo da radimo. Zajedno sa predsednikom opštine Bečej dogovorili smo se da nam fokus ove godine budu škole, sportski tereni. Nadam se da se tih 550 miliona uloženih u infrastrukturu grada vidi i da se poboljšanje oseća u životu građana“. – rekao je Đorđe Milićević.\nNakon podpredsednika vojvođanske vlade novinarima se obratio i predsednik opštine Dragan Tošić. On se zahvalio pokrajinskoj vladi na saradnji i pomoći koju je prižila lokalnoj samopuravi da neke projekte za koje sama opštine nije imala dovoljno sredstava da finansira urade . On je reko da je ovaj projekat koštao oko 39 miliona od kojih je 17 miliona izdvojeno iz opštinskog budžeta . „Ostalo je samo još da se uradi zelenilo i drveće, to ćemo na jesen.“ – rekao je Dragan Tošić. U fazi pregovora sa izvođačem je i projekat nastavka radova na raskrsnici i uređenje Čilag tera, za ovu namenu izdvojeno je još 25 miliona, 8 iz budžeta opštine. Raspisana je javna nabavka i odabran je isti izvođač “Putinvest“. Na novinarsko pitanje o odlaganjima i poskupljenju radova koje je pratilo radove na Dositejevoj ulici, predsednik opštine Dragan Tošić je rekao da je u pitanju bilo saniranje dotrajalog vodovodnog sistema rađenog još 70-tih godina ispod ove ulice, da su cevi bile u skoro raspadnutom stanju i da je to otkriveno tek nakon raskopavanja, to je moralo da se sanira i da se postave nove cevi, što je dovelo do poskupljenja projekta. On je naglasio da to nije bila greška izvođača. Velike gubitke vode koje je imao JP „Vodokanal“godinama tokom radova ispostavilo se da su bili baš tu ispod Dositejeve ulice i na raskrsnici sa Danila Kiša ulicom.\nUlica Dositejeva otvorena je i zvanično za saobraćaj. Ono što je svakako novina to je povećan broj mesta za parkiranje ispred pošte i škola\n← Otvaranje sezone na bazenu